sagorsarker/bangla-wikipedia huggingface dataset:
নাদির শাহ (আম্পায়ার)

নাদির শাহ (জন্ম ৭ ফেব্রুয়ারি ১৯৬৪ - ১০ সেপ্টেম্বর ২০২১ ) একজন বাংলাদেশী আন্তর্জাতিক ক্রিকেট আম্পায়ার। তার পৈতৃক বাড়ি দিনাজপুর জেলার চিরিরবন্দর উপজেলার আলোকডিহি ইউনিয়ন পরিষদ এর গছাহার শাহাপাড়া গ্রামে। ওই এলাকার শিক্ষানূরাগী আলোকডিহি জে বি উচ্চ বিদ্যালয়ের প্রতিষ্ঠাতা জান বকস্ শাহ্ এর পূত্র ডাঃ শাহ্ আব্দুল মজিদ এর পুত্র তিনি। 
আন্তর্জাতিক আম্পায়ার প্যানেলের একজন সদস্য হিসেবে, ২০০৬ সালের মার্চে বগুড়ায় বাংলাদেশ বনাম কেনিয়ার মধ্যকার একদিনের আন্তর্জাতিক ক্রিকেটের মাধ্যমে তার অভিষেক ঘটে। তার ভাই জাহাঙ্গীর শাহ, বাংলাদেশের হয়ে একদিনের আন্তর্জাতিক ক্রিকেট খেলেছেন।
অক্টোবর ২০১২ সালে, ২০১২ আইসিসি বিশ্ব টি২০-এর সময় তিনি একটি টিভির ফাঁদে ধরা পড়েন। যাতে টিভির এক সাংবাদিক জুয়াড়ি সেজে নাদির শাহসহ বেশ কয়েকজন আম্পায়ারকে ম্যাচ পাতানোর প্রস্তাব দেন। অর্থ পেলে মাঠে যেকোনও সিদ্ধান্ত দিতে রাজি হন তারা। নাদির শাহ পরে সেই অভিযোগ অস্বীকার করেন। ২০১৩ সালে তাকে বাংলাদেশ ক্রিকেট বোর্ডের (বিসিবি) দশ বছরের জন্য নিষিদ্ধ করে। পরে তার আবেদনের প্রেক্ষিতে ফেব্রুয়ারি ২০১৬ সালে বিসিবি তার ওপর থেকে নিষেধাজ্ঞা প্রত্যাহার করে নেয় এবং ঘরোয়া ক্রিকেটে আম্পায়ারিং করার অনুমতি পান।
নাদির শাহ ফুসফুসের ক্যানসারে আক্রান্ত হয়ে ১০ সেপ্টেম্বর ২০২১ সালে ভোর পৌনে ৪টার দিকে ঢাকার আনোয়ার খান মডার্ন মেডিকেল কলেজ হাসপাতালে মৃত্যুবরণ করেন।
কিরণ চক্রবর্তী

কিরণ চক্রবর্তী ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
কিরণ চক্রবর্তী ১৯২১ সালে ঢাকা জেলার নারায়ণগঞ্জ এর এক পরিবারে জন্মগ্রহণ করেন। তার পিতার নাম হিরালাল চক্রবর্তী ও মাতার নাম স্বর্ণপ্রভা দেবী। তার মা ছিলেন কংগ্রেস কর্মী, স্বদেশি জিনিস ব্যবহার করতেন। ।
তিনি মামার প্রভাবে রাজনৈতিক মনস্ক হয়ে ওঠেন। তার মামা অনুশীলন বিপ্লবী দলের নেতা ছিলেন। ছোটবেলা থেকে পরিবারের সদস্যদের দেখেছেন নানা কাজ করতে স্বদেশের জন্য। মায়ের সাথে যেতেন কংগ্রেসের কাজ করতে। দিদিমার সাথে আইন আমানয আন্দোলনে যান। কিরণ চক্রবর্তী ১৯৪৩ সালে ভারত ছাড়ো আন্দোলনে যোগ দেন।
তিনি আর.এস.পি নামে বিপ্লবী দলে যোগ দেন। একটি লাইব্রেরি ও পাঠচক্র গড়ে তোলেন। লাঠি-ছোরা খেলার ক্লাব প্রতিষ্ঠা করেন এবং কর্মীদের প্রশিক্ষণ দিয়ে স্বদেশী আন্দোলনে যোগদানের জন্য প্রস্তুত করেন।
বিজয়া রায়

বিজয়া রায় (অক্টোবর ১৯১৭ – ২ জুন ২০১৫) একজন ভারতীয় লেখিকা ও অভিনেত্রী ছিলেন। তিনি ভারতীয় চলচ্চিত্রকার সত্যজিৎ রায়ের স্ত্রী ছিলেন। তাদের পুত্র সন্দীপ রায় একজন চলচ্চিত্র পরিচালক। বিয়ের আগে বিজয় ও সত্যজিৎ সম্পর্কে আত্মীয় ছিলেন (সম্পর্কে পিসতুতো দিদি)। দীর্ঘ প্রেমের পর ১৯৪৪ সালে তাদের বিয়ে হয়। বিজয়া রায় ১৯৪৪ সালে "শেষ রক্ষা" নামে একটি বাংলা চলচ্চিত্রে অভিনয় করেছিলেন এবং নেপথ্য কণ্ঠ দিয়েছিলেন। ১৯৯৯ সালে ক্যাথরিন বার্গের "গাছ" নামের প্রামাণ্যচিত্রে অভিনয় করেছিলেন। তীব্র নিউমোনিয়ায় আক্রান্ত হয়ে তিনি ৯৭ বছর বয়সে কলকাতায় মারা যান।
বিজয়া রায় ১৯১৭ সালে চারু চন্দ্র দাস ও মাধুরী দেবীর ঘরে জন্ম নেন। তার পিতা একজন ব্যারিস্টার ছিলেন এবং মাতা জাতীয়তাবাদী নেতা 'দেশবন্ধু' সি আর দাসের স্ত্রী বাসন্তী দেবীর ছোট বোন ছিলেন। বিজয়া রায় চার বোনের মধ্যে কনিষ্ঠ ছিলেন। তাঁর বড় বোন সতী দেবীও একজন বিখ্যাত সংগীতশিল্পী ছিলেন যিনি উদয় শঙ্করের সাথে আলমোরায় এবং বোম্বেয়ের পৃথ্বী থিয়েটারে কাজ করেছিলেন এবং সতী দেবীর মেয়ে রুমা গুহ ঠাকুর্তা সংগীত ও অভিনয় জগতের এক সুপরিচিত ব্যক্তিত্ব ছিলেন, যিনি কিংবদন্তি গায়ক কিশোর কুমারকে বিয়ে করেছিলেন। বিজয়া রায় বহু ছবিতে কাজ না করলেও তাঁর বহুমুখী অভিনয়ের প্রতিভা ছিল। তৎকালীন বিখ্যাত গায়িকা কনক দাস (বিশ্বাস) তাঁর পিতৃ-খালা ছিলেন।
বিজয়া রায় পাটনায় বেড়ে ওঠেন এবং সেখানেই শিক্ষা লাভ করেন। তার প্রতিভাশালী কণ্ঠ ছিল এবং তার বাবা তাকে সোফ্রানো শিখতে এবং পশ্চিমা শাস্ত্রীয় সংগীতের প্রশিক্ষণ লাভের জন্য প্যারিস পাঠাতে চেয়েছিলেন। ১৯৩৩ সালে, তার যখন তেরো বছর বয়স তখন তার পিতা মারা যান। তখন তিনি তাঁর মা ও বোনদের সাথে কলকাতায় তাঁর পিতৃ মামা প্রসন্ত দাসের বাড়িতে চলে আসেন। এখানেই তার চাচাতো ভাই সত্যজিতের সাথে তার দেখা হয়েছিল। তারা একে অপরের প্রতি আকৃষ্ট হন এবং তাদের উভয়ের চলচ্চিত্র ও পশ্চিমা শাস্ত্রীয় সংগীত নিয়ে আগ্রহ ছিল। তিনি কলকাতার মহিলা কলেজ যোগমায়া দেবী কলেজ থেকে স্নাতক লাভ করেন। স্নাতক শেষ করার পর, তিনি কলকাতার বেথুন স্কুল এবং কমলা বালিকা বিদ্যালয়ের শিক্ষিকা হিসাবে এবং অল্প সময়ের জন্য একটি সরকারি অফিসে ক্লার্ক হিসাবে কাজ করেছিলেন। পরে তিনি তার চাকরি ছেড়ে চলচ্চিত্র নিয়ে কর্মজীবন শুরু করার জন্য বোম্বে চলে যান।
তিনি সাফল্য বা সন্তুষ্টি ছাড়া কয়েক চলচ্চিত্রে কাজ করেন। ১৯৪৯ সালে তিনি সত্যজিৎ রায়কে বিয়ে করেন যিনি সম্পর্কে তার পিসতুতো ভাই। তাদের একমাত্র পুত্র সন্দীপ ১৯৫৩ সালে জন্মগ্রহণ করেন। বিজয়া রায় সত্যজিৎ রায়ের জীবনের অনুপ্রেরণা হিসেবে ছিলেন। ১৯৯২ সালে তার স্বামীর মৃত্যুর পর তিনি তার পুত্র সন্দীপ, পুত্রবধূ ললিতা এবং নাতি সৌরদীপের সঙ্গে কলকাতায় বাস করতেন। তিনি "আমাদের কথা" (আইএসবিএন ৮১-৭৭৫৬-৬৮৭-৩) নামে একটি আত্মজীবনী লেখেন যা আনন্দ পাবলিশার্স দ্বারা প্রকাশিত হয়। তিনি নিউমোনিয়ায় আক্রান্ত হয়ে ২ জুন ২০১৫ সালে মারা যান।
চুউগোকু অঞ্চল

, মতান্তরে হল জাপানের বৃহত্তম দ্বীপ হোনশুর পশ্চিমতম অংশ। এই ভৌগোলিক অঞ্চলের অন্তর্গত প্রশাসনিক অঞ্চলগুলো হল তোত্তোরি, শিমানে, ওকায়ামা, হিরোশিমা ও য়ামাগুচি। ২০১০ এর জনগণনা অনুযায়ী এই অঞ্চলের জনসংখ্যা ছিল ৭৫,৬৩,৪২৮ জন।
চুউগোকু কথাটির আক্ষরিক অর্থ "মধ্যদেশ", যদিও অঞ্চলটির এহেন নামকরণের ইতিহাস স্পষ্ট নয়। ঐতিহাসিকভাবে জাপান কয়েকটি প্রদেশ বা "কোকু"-তে বিভক্ত ছিল, যাদের দেশের রাজধানী অঞ্চল কান্‌সাই থেকে দূরত্বের নিরিখে তিন ভাগে ভাগ করা হত, যথা নিকট অঞ্চল (近国, "কিংগোকু"), মধ্য অঞ্চল (中国, "চুউগোকু") এবং দূর অঞ্চল (遠国, "ওংগোকু")। এই ব্যাখ্যা অনুযায়ী চুউগোকু অঞ্চল বলতে রাজধানীর পশ্চিমে অবস্থিত "মধ্য অঞ্চল" ভুক্ত প্রদেশগুলোকে বোঝাত। কিন্তু বর্তমান চুউগোকু অঞ্চলের অন্তর্গত মাত্র পাঁচটি প্রশাসনিক অঞ্চলকে অতীতে বাস্তবিক মধ্য অঞ্চল বলে গণ্য করা হত, এবং কান্‌সাইয়ের পূর্বদিকের কোনও মধ্য অঞ্চলভুক্ত প্রদেশকেই চুউগোকু বলা হত না। অতঃপর একটি বিকল্প ব্যাখ্যা হল কান্‌সাই ও এশিয়ার মূল ভূভাগের সাথে বাণিজ্যে গুরুত্বপূর্ণ কিউশুর মধ্যে সংযোগ রক্ষাকারী অঞ্চলকে চুউগোকু বলা হতে থাকে।
জাপানি ভাষায় "চুউগোকু" উচ্চারণে 中国 চিত্রাক্ষর দুটিকে পড়লে এখন চীন বোঝায়। ১৯১১ খ্রিঃ চীনা প্রজাতন্ত্রের গঠনের সময় থেকে এই পাঠ চলে আসছে। চীনা ভাষাতেও চীন বোঝাতে এই দুটী চিত্রাক্ষরই ব্যবহৃত হয়, তবে তাদের উচ্চারণ হল "ঝংগুও" বা "চুংকুও," যার মানে মধ্য রাজ্য।
প্রধানত পর্যটনশিল্পের ক্ষেত্রে চীনের সাথে বিভ্রান্তি এড়ানোর জন্য চুউগোকু অঞ্চলকে "সান্‌ইন্‌-সান্‌ইয়ো অঞ্চল" বলে উল্লেখ করা হয়। সান্‌ইন্‌ হল জাপান সাগরের উপকূলবর্তী উত্তরাঞ্চল, এবং সান্‌ইয়ো হল সেতো সাগরের উপকূলবর্তী দক্ষিণাঞ্চল।
চুউগোকু অঞ্চলের অন্তর্গত বর্তমান প্রশাসনিক অঞ্চলগুলি হল হিরোশিমা, য়ামাগুচি, শিমানে, ওকায়ামা ও তোত্তোরি। সমগ্র অঞ্চলটিই অসম ঢালু পাহাড়সঙ্কুল। কেন্দ্র থেকে পূর্ব ও পশ্চিমে প্রসারিত দুটি পর্বতশ্রেণি দ্বারা অঞ্চলটিকে ভৌগোলিকভাবে পূর্বোক্ত দুই ভাগে ভাগ করা যায়।
চুউগোকু অঞ্চলের "রাজধানী" হিরোশিমা নগর দ্বিতীয় বিশ্বযুদ্ধে পারমাণবিক বোমাবর্ষণে ধ্বংস হয়ে যাওয়ার পরে পুনর্গঠিত হয়েছে, এবং বর্তমানে এটি একটি দশ লক্ষাধিক জনসংখ্যা বিশিষ্ট শিল্পভিত্তিক মহানগর।
সেতো সাগরের মৎস্যশিল্প বর্তমানে অত্যধিক মাছ ধরা ও দূষণে ব্যাপক ক্ষতির সম্মুখীন হয়েছে। সান্‌ইয়ো অঞ্চলটি এমনিতে ভারী শিল্পকেন্দ্রিক, সান্‌ইন্‌ অঞ্চলে চাষ আবাদের উপর অধিক নির্ভরশীল অর্থনীতি পরিলক্ষিত হয়।
খবিরুজ্জামান

শহীদ খবিরুজ্জামান (জন্ম: ১৯৫১ - মৃত্যু: ১২ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
শহীদ খবিরুজ্জামানের বাড়ি রাজবাড়ী জেলার পাংশা উপজেলার বাহাদুরপুর ইউনিয়নের কাজীপাড়া গ্রামে। তার বাবার নাম আবদুল জব্বার মৃধা এবং মায়ের নাম সুফিয়া খাতুন। তিনি অবিবাহিত ছিলেন। 
খবিরুজ্জামান ১৯৭১ সালে নৌকমান্ডোর প্রশিক্ষণ নেওয়ার পর চট্টগ্রামে প্রথম অপারেশনে অংশ নেন। পরবর্তীতে খুলনার চালনা বন্দরে যুদ্ধে যোগ দেন। নৌ-কমান্ডোদের পরিচালিত এই গেরিলা অপারেশনের নাম ছিল অপারেশন জ্যাকপট। 
১৯৭১ সালের অক্টোবর মাসের প্রথম দিকে খবিরুজ্জামানসহ তিনজন নৌ কমান্ডো ভারত থেকে রওনা হলেন মাদারীপুরের উদ্দেশ্যে। এ দলের লক্ষ্য টেকেরহাট ফেরিঘাটে আক্রমণ। নিরাপত্তার কারণে তাদের রাতে চলাচল করতে হয় আর যাত্রাপথও তাদের অচেনা। নানা বাধা অতিক্রম করে কষ্টে যুদ্ধাস্ত্র, মাইনসহ তারা সাত দিনে পৌঁছালেন মাদারীপুরের রাজৈরে গোপন মুক্তিযোদ্ধা ক্যাম্পে। সেখানে অবস্থা পর্যবেক্ষণের পর তারা সিদ্ধান্ত নিলেন অক্টোবরের শেষ দিকে টেকেরহাট ফেরিঘাট আক্রমণের। তাদের নিরাপত্তা দেবে মুক্তিযোদ্ধাদের একটি দল। নির্ধারিত দিন রাত একটায় খবিরুজ্জামান ও অন্য দুই নৌ কমান্ডো মাইন বুকে বেঁধে এগিয়ে যেতে থাকলেন। কিন্তু রেকিতে ভুল থাকায় খবিরুজ্জামান তার টার্গেট খুঁজে পাচ্ছিলেন না। এ জন্য তিনি পানি থেকে মাথা উঁচু করে তা খুঁজতে থাকলে পাকিস্তানি সেনারা তাকে দেখে ফেলে। সঙ্গে সঙ্গে পাকিস্তানি সেনাদের ছোড়া এক ঝাঁক গুলিতে খবিরুজ্জামানের মাথা ও দেহ ঝাঁঝরা হয়ে যায়। নৌকমান্ডো খবিরুজ্জামান সেদিন এখানে শহীদ হন। অন্য দুজন কমান্ডো সফলতার সঙ্গে দায়িত্ব পালন করেন। তাদের লাগানো মাইনে ফেরিঘাট সম্পূর্ণ ডুবে যায়। ঘটনার তিন দিন পর খবিরুজ্জামানের সহযোদ্ধারা জানতে পারেন টেকেরহাট থেকে পাঁচ কিলোমিটার দূরবর্তী এক স্থানে নদীতে ডুবুরির পোশাক পরিহিত খবিরুজ্জামানের লাশ ভেসে আছে। তখন তারা সেখানে গিয়ে খবিরের লাশ শনাক্ত করেন। কিন্তু পাকিস্তানি সেনাবাহিনীর ভয়ে তারা শহীদ খবিরের লাশ দাফন করতে না পেরে ডুবুরির পোশাক খুলে কুমার নদেই লাশটি ভাসিয়ে দেন। মুক্তিযুদ্ধে সাহসী ভূমিকা প্রদর্শনের জন্য শহীদ খবিরুজ্জামানকে মরণোত্তর বীর বিক্রম খেতাব দেওয়া হয়েছে।
কুশ (প্রজাপতি)

কুশ (বৈজ্ঞানিক নাম: "Hestina nama") যার শরীর ও ডানা কালচে খয়েরি রঙের, ডানায় নীলচে ধূসর সরু ডোরা দেখা যায়। এরা বড় আকারের প্রজাপতি। কুশ ‘নিমফ্যালিডি’ পরিবারের সদস্য এবং ' অ্যাপাটুরিনি' উপগোত্রের অন্তর্ভুক্ত।
কুশ এর প্রসারিত অবস্থায় ডানার আকার ৯৫-১০৫ মিলিমিটার দৈর্ঘের হয়।
ভারতে প্রাপ্ত কুশ এর উপপ্রজাতি হল-
হিমালয় এর ২২০০ মিটার উচ্চতা পর্যন্ত এদের দেখা মেলে ফেব্রুয়ারি থেকে ডিসেম্বর পর্যন্ত। হিমালয়ের পূর্বাঞ্চলে এদের অনেক বেশি দেখা যায়, সিমলা থেকে পূর্বে আসাম পর্যন্ত। নেপালএর ১৮০০ থেকে ৭৩০০ ফুট অবধি এদের দেখা যায়। এছাড়া মায়ানমার, তাইল্যান্ড, মালয়েশিয়া এবং পশ্চিম চিন এও কুশদের দেখা মেলে।
এদের ডানা কালচে খয়েরি রঙের হয়, তার উপর প্রায় সমান্তরাল অনেকগুলি নীলচে ধূসর রেখা ডানার প্রান্ত অভিমুখে অবস্থিত। মাঝ আঁচলে অথবা তার বাইরের দিকে অনেকগুলি তিরচিহ্ন দেখা যায় তবে সেগুলির মাথা ভিতর দিকে নির্দেশ করে। প্রান্ত বরাবর দু'সারি বিন্দু দেখা যায়। পিছনের ডানাতে লালচে বাদানি রঙ এর আধিক্য দেখা যায়। তার উপরে নীলচে ধূসরের টানা দাগ এবং বিন্দু থাকে।
পুরুষ এবং স্ত্রী কুশ প্রজাপতি উভয়ই ছিটমউল প্রজাপতিকে নকল অথবা অনুকরণ করে। এদের সাথে ছিটমউল এর পার্থক্য হল কুশ এর উপরের ডানার হাল্কা দাগগুলি অপেক্ষাকৃত অনেক সরু এবং সামনের ডানার চাস্ট নাট বর্ণের (খয়েরি এবং হলুদের মিশ্রণ) দাগগুলি ছিটমউল এর তুলনায় অনেক সরু এবং ফ্যাকাশে।
এরা খুব দ্রুতবেগে ওড়ে, তবে মাঝেমধ্যেই এদের শূন্যে ভাসমান অবস্থায় ডানা ঝাপটাতে দেখা যায় এবং এই সময় এদের মিল্ক উইড প্রজাপতিদের সাদৃশ মনে হয়। কুশরা খোলামেলা উপত্যকা এবং জংগলের প্রান্তদেশে এদের ওড়াওড়ি করতে দেখা যায়। এই প্রজাতির প্রজাপতিরা খুব পাকা ফল এবং ফুলে বসতে ভীষণ পছন্দ করে। পুরুষ কুশরা মাড পাডল এর উদ্দেশ্য ভিজে মাটি অথবা ভিজে ছোপযুক্ত জায়গায় বসে। প্রায়শই এদের নিচু ঝোপঝাড়ে, ঘাসের মাথায় বসে অল্প কিছুখন এর জন্য রোদ পোহায়। এদের ফুলের প্রতি আসক্তি দেখা যায়।
এওজবালিয়া ইউনিয়ন

এওজবালিয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
এওজবালিয়া ইউনিয়নের আয়তন ৪১.৪৪ বর্গ কিলোমিটার।
২০১১ সালের আদমশুমারি অনুয়ায়ী এওজবালিয়া ইউনিয়নের জনসংখ্যা ৭৩,৫৩০ জন। এর মধ্যে পুরুষ ৩৬,৫০০ জন এবং নারী ৩৮,০৩০ জন।
নোয়াখালী সদর উপজেলার মধ্যাংশে এওজবালিয়া ইউনিয়নের অবস্থান। এ ইউনিয়নের পূর্বে ধর্মপুর ইউনিয়ন ও নোয়াখালী ইউনিয়ন, উত্তরে বিনোদপুর ইউনিয়ন ও নোয়ান্নই ইউনিয়ন, পশ্চিমে দাদপুর ইউনিয়ন ও কালাদরপ ইউনিয়ন এবং দক্ষিণে সুবর্ণচর উপজেলার চর ওয়াপদা ইউনিয়ন ও চর জব্বর ইউনিয়ন অবস্থিত।
এওজবালিয়া ইউনিয়ন নোয়াখালী সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এটি ১৬টি মৌজায় বিভক্ত। এ ইউনিয়নের গ্রামগুলো হল:
২০১১ সালের আদমশুমারি অনুযায়ী এওজবালিয়া ইউনিয়নের স্বাক্ষরতার হার ৫০%। এ ইউনিয়নে ১টি কলেজ, ৪টি উচ্চ বিদ্যালয়, ৪টি দাখিল মাদ্রাসা, ১৫টি সরকারি প্রাথমিক বিদ্যালয়, ৮টি জুনিয়র মাদ্রাসা, ১০টি এবতেদায়ী মাদ্রাসা, ৭৩ টি ফোরকানিয়া মাদ্রাসা ও ৭টি কিন্ডারগার্টেন রয়েছে।
কলেজ
মাধ্যমিক বিদ্যালয়
প্রাথমিক বিদ্যালয়
মাদ্রাসা
অন্যান্য শিক্ষাপ্রতিষ্ঠানসমূহ
সোনাপুর জিরো পয়েন্ট থেকে সিএনজি, অটোবাইক, রিক্সা কিংবা অন্যান্য যেকোনো যোগাযোগ মাধ্যমে সাহেবের হাট এসে সেখান থেকে মমিন নগর বাজার (দুম্বা পাটোয়ারীর হাট) আসলেই ইউপি কমপ্লেক্স দেখা যাবে।
খাল ও নদীর তালিকা
হাট-বাজারের তালিকা
বর্তমান পরিষদ
প্রাক্তন চেয়ারম্যানগণের তালিকা
পাঠ ভবন

পাঠ ভবন একটি মিশ্র মাধ্যম সহ-শিক্ষা বেসরকারী স্কুল। এটি কলকাতায় অবস্থিত। এটি পশ্চিমবঙ্গ মাধ্যমিক ও উচ্চ মাধ্যমিক বোর্ডে অধিভুক্ত।  এটা ২৮ জুন ১৯৬৫ সালে প্রতিষ্ঠিত হয়।
বিদ্যালয়টির নামকরণ করা হয়েছিল বিশ্বভারতী বিশ্ববিদ্যালয়ের বিশ্ববিদ্যালয় বিদ্যালয়ের (যার নাম পাঠ ভাবনা)। এটি রবীন্দ্রনাথ ঠাকুর দ্বারা শুরু করা শিক্ষাব্যবস্থার পাশাপাশি জাতীয় আন্দোলনের আরও প্রগতিশীল বৈশিষ্ট্য দ্বারা অনুপ্রাণিত হয়েছিল। এটি গুরুসদয় দত্তের ব্রতাচারী আন্দোলনের দ্বারাও প্রভাবিত হয়েছিল, বিদ্যালয়টি সত্যজিৎ রায়ের সভাপতিত্বে পাঠ ভবন সোসাইটি প্রতিষ্ঠা করেছিল। সুশোভন সরকার, কলকাতা হাইকোর্টের বিচারক ছিলেন তরুণ বোস এবং চক্ষু বিশেষজ্ঞ অমিয় বোস রায়কে স্কুল স্থাপনে সহায়তা করেছিলেন। এমনকি স্কুল লোগো ডিজাইন। রবীন্দ্রসংগীতের ঘনিষ্ঠ জ্যোতিরিন্দ্র মৈত্র লিখেছিলেন বিদ্যালয়ের সঙ্গীত, 'আমাদের পাঠভবন'। বিদ্যালয়ের প্রতিষ্ঠানে মুখ্য ভূমিকা পালনকারী অন্যরা হলেন, মীরা দত্ত গুপ্ত, উমা শেহনোবিস, যার নির্দেশনায় একদল শিক্ষক বিদ্যালয়ের প্রথম অধ্যক্ষ হিসাবে নিযুক্ত নন্দিতা মিত্র এবং স্কুলছাত্রী মঞ্জুশ্রী দাশগুপ্তকে আবিষ্কার করেছিলেন। এর প্রথম ভাইস প্রিন্সিপাল। পরবর্তী বছরগুলিতে, বিদ্যালয়ের ব্যবস্থাপনাটি অর্থনীতিবিদ সন্তোষ ভট্টাচার্য্য এবং বরুন দে এর হাতে ছিল উভয়ই এর সাধারণ সম্পাদক ছিলেন। 
আমাদের পাঠভবন, 
শিক্ষা ও দীক্ষায়, জ্ঞানে বিজ্ঞানে হেথা।
নবপাঠ করেছি গ্রহণ। 
নূতন পথের দিশা
এখানেই পেয়েছি, 
নূতন সুরের গান।
এখানেই গেয়েছি। 
করি নবতর জ্ঞানের
এ যজ্ঞশালায়
নব নবতর পাঠগ্রহণ।।। 
গুরু হেথা শিষ্যের বন্ধুর মতাে 
পথের দিশারি হয় তাই মােরা নির্ভয় 
ছায়া মহীরুহ স্নেহ পাই অবিরত। 
গুরু শিষ্যের এক পরিবার আমাদের 
গুরু শিষ্যের শ্রদ্ধার সেতু বন্ধের 
নূতন মানুষ-গড়া কর্মশালায়। 
এই পাঠ করেছি গ্রহণ। 
হেথা শিক্ষার সঙ্গী আনন্দ 
হেথা নেই দ্বিধা-সংকোচ-দ্বন্দ্ব, 
হেথা গাছপালা ফুল-ফল। 
ঝরনা নদীর জল, 
পাখিদের গানে ভরা প্রকৃতির অঞ্চল, 
সবেতেই শিক্ষার প্রেরণায় উজ্জ্বল 
নবপাঠ করেছি গ্রহণ ৷৷ 
আগামী দিনের মােরা নাগরিক সৈনিক 
নূতন সমাজ গড়ে তােলার শপথ নিয়ে
সত্যের দীক্ষায় সুস্থ সবল 
ন্যায়নিষ্ঠ মানুষ গড়ে তুলব, 
এ অটল শপথের নব শিক্ষার পাঠ। 
এ ভবনে করেছি গ্রহণ।
স্কুলের শিক্ষার্থীদের চার টি হাউসে রাখা হয়। এই হাউসগুলির নামকরণ চার প্রাচীন ভারতীয় বিশ্ববিদ্যালয় নামে করা হয়েছে। এইগুলি হল:
স্কুল লোগোটি একটি শিখা উপস্থাপন করে।  এটি সত্যজিৎ রায় দ্বারা ডিজাইন করা।
ফিদাই

"ফিদাই" () ফিলিস্তিনের জাতীয় সঙ্গীত।
"ফিদাই" ( বহুবচন: "ফিদাʾইইয়ুন্‌" বা "ফিদাʾইয়িন্‌" , প্রায়শই "ফেদায়িন" বা "ফেদাইন" হিসাবে লেখা হয়) শব্দটির অর্থ "উৎসর্গ" বা "যে নিজেকে উৎসর্গ করে" ("ফিদাʾইয়িন্‌" এর একটি আক্ষরিক অনুবাদ হতে পারে "শহিদ")। ফিলিস্তিনি ফেদায়িনরা হলো ফিলিস্তিনি জনগণের মধ্য থেকে আসা স্বাধীনতাকামী যোদ্ধা বা গেরিলা। বেশিরভাগ ফিলিস্তিনিরাই ফেদায়ীনদের "মুক্তিযোদ্ধা" বলে মনে করেন।
সঙ্গীতটি ১৯৯৬ সালে ফিলিস্তিন মুক্তি সংস্থা (পিএলও) কর্তৃক জাতীয় সঙ্গীত হিসেবে গৃহীত হয়েছিল, ১৯৮৮ সালের ফিলিস্তিনের স্বাধীনতার ঘোষণার ৩১ নং অনুচ্ছেদের অধীনে "মাওতিনি"-কে প্রতিস্থাপন করে। গানটির গীতিকার সাঈদ আল মুজায়েন ওরফে "ফাতা আল থাওরা" ("বিপ্লবের বালক") এবং সুরকার মিশরীয় ওস্তাদ আলী ইসমাইল। এটি "ফিলিস্তিনি মুক্তির সঙ্গীত" হিসেবে পরিচিত ছিল।
মুসা কালা জেলা

মুসা কালা জেলা আফগানিস্তানের হেলমান্দ প্রদেশ এর উত্তরের জেলা। পৃথিবীর বৃহত্তম পপি (আফিম গাছ) উৎপাদন ভূমি। মূল কার্যকেন্দ্র মুসা কালা গ্রামসহ এই জেলার অন্তর্গত আরও ১৯টি বিশাল গ্রাম ও ২০০ ছোটছোট বসতি রয়েছে যার প্রায় সবই মুসা কালা নদীর তীরে। মুসা কালা মুলতঃ অবহেলিত শুষ্ক(মরু বালুময়) জীর্ন মলিন ও স্বল্প জনবসতির জেলা হয়েও তালিবান ‍বিদ্রোহীদের প্রবল প্রতিরোধ ও সংহিসতার জন্যে সারাবিশ্বের সংবাদ মাধ্যমে স্থান করে নিয়েছে। ২০০৬ সালের বিদ্রোহীদের সাথে যুদ্ধে ব্রিটিশদে ব্যপক হতাহত হওয়া এর মধ্যে অন্যতম। জেলার সমগ্র এলাকা হেলমান্দ এন্ড আরঘানদাব ভ্যালী অথরিটি সেচ আওতায়।
হেলমান্দ প্রদেশ এর উত্তরাঞ্চলের জেলা মুসা কালা, হেলকান্দ প্রদেশ এর রাজধানী লস্কর গা হতে ১৬৫ কিলোমিটার (১০২ মাইল) উত্তরে অবস্থিত। এর পশ্চিম দিক দিয়ে বয়ে গেছে মুসা কালা নদী।
জেলার মোট জনসংখ্যা ৫৭,৫০০ (২০১২ সালের সুমারি অনুসারে) এবং ৯৭% জাতিগতভাবে পশতুন।
২০০৬ সলোর মধ্যভাগে ন্যাটো এর নেতৃত্বাধীন ইন্টারন্যাশনাল সিকিউরিটি অ্যাসিসট্যান্স ফোর্স তাদের জনবল বৃদ্ধি করে এবং এই সময়ে মুসা কালা সহ বাকি হেলমান্দ ব্রিটিশ বাহিনীর নিয়ন্ত্রণে দেয়া হয়। ২০০৬ এর গ্রীষ্মকাল, মুসা কালা ছিল ব্রিটিশ সৈন্যদল পাথফাইন্ডার প্লাটুন ও তালিবান বিদ্রোহীসেনা এর মধ্যে এর প্রচন্ড যুদ্ধের যুদ্ধমঞ্চ। ব্রিটিশ সেনাদল স্থানীয় প্রশাসন কার্যালয়ে তাদের দুর্গ গড়ে তুলে এবং মর্হুমুহু আক্রমণ ছিল নিয়মিত ঘটনা। ব্রিটিশ বাহিনীকে পরবর্তীতে সাহায্যের জন্যে ডেনিশ পদাতিক বাহিনী  সাহায্যে এগিয়ে আসে, উন্নত সামরিক সজ্জা (রকেট এবং মর্টার) ও প্রশিক্ষিত সৈন্যদলে বিপক্ষে তালিবান বিদ্রোহীরা এক মাসের বেশি প্রতিরোধ গড়তে সক্ষম হয় না।অতঃপর ডেনিস পদাতিক বাহিনী পুনরায় ঘাঁটির দায়িত্ব ব্রিটিশ সেনাদলের হাতে তুলে দেয়। 
পরিস্থিতি নিয়ন্ত্রণ ও সহিংসতা হ্রাসের নিশ্চয়তার জন্যে ব্রিটিশ বাহিনী দীর্ঘ ৩৫ দিন সম্পূর্ণ এলাকা পর্যবেক্ষণে রাখে অতঃপর ১৭ অক্টোবর ২০০৬, ব্রিটিশ বাহিনী গ্রামের দায়িত্ব স্থানীয় বয়জোষ্ঠ্য পরিষদের হাতে হস্তান্তর করে আপস চুক্তির মাধ্যমে ফিরে যায়।
ফেব্রুয়ারি ০২ ২০০৭, কয়েকশত তালিবান বিদ্রোহী পুনরায় দখল করে নেয়।
আক্রমণের কারণ হিসাবে চিহিৃত করে স্থানীয় বয়জোষ্ঠ্যদের সাথে করা রিচার্ড এর সেনা প্রত্যাবর্তনের চুক্তি ভঙ্গ (যার বিরোধী ছিল তালিবান বিদ্রোহীরা শুরু থেকেই) ইউরোসিয়ানেট রিপোর্ট অনুসারে, ন্যাটো এর বিদায়ী কমান্ডর ব্রিটিশ  জেনারেল ডেভিড জে রিচার্ডস (সমঝোতায় বিশেষজ্ঞ হিসাবে পরিচিত) যে চুক্তি করেছিলেন স্থানীয় বয়জোষ্ট্যদের অংশগ্রহণে পরবর্তী ন্যাটো কমান্ডার ইউএস জেনারেল ড্যান ম্যাকনেইল  বিরোধিতা করেন এবং সমঝোতার পরিবর্তে আক্রমণাত্মক পদক্ষেপ নেন। ফলস্রুতিতে, বিমান হামলায় তালিবান কমান্ডর হিসাবে পরিচিত মোল্লা আবদুল গফুর নিহত হয়।
২০১৫, ২৬ অগাষ্ট তালিবান বিদ্রোহী সেনারা আফগান বাহিনীর কাছ থেকে জেলা সদরের দখল নিয়ে নেয়।
২৯শে অগাষ্ট (শনিবার) গভীর রাতের অভিযানে মুসা কালাকে পূনরোদ্ধার করে আফগান সেনারা। দেশের প্রতিরক্ষা মন্ত্রালয়ের মাধ্যমে জানা যায়, শনিবার রাতের উদ্ধার অভিযানে আনুমানিক ২২০ জন তালিবান বিদ্রোহী নিহত হয়। 
অপর এক বর্ণনায় মুসা কালার বয়জোষ্ট্য এক নেতা হাজী মুয়াল্লেম বলেন, জাতীয় নিরাপত্তা বাহিনী ইউএস এর বিমান আক্রমণের সহায়তা নিয়ে জেলা সদর ও পুলিশ সদর দপ্তর বিদ্রোহীমুক্ত ও প্রচুর অস্ত্র উদ্ধার করে।
পরিস্থিতি বর্ণনায় হেলমান্দ এর গর্ভনর মির্জা খান রাহিমি বলেন, মুসা কালা এ্রর পুলিশ প্রধানসহ ৩৩ জন নিরাপত্তা বাহিনীর সদস্য গত চারদিনে আহত ও নিহত হয়েছে।
সাঈদ আল মুজায়েন

সাঈদ আল মুজায়েন () (জন্ম: ১৯৩৫, আশদোদ - মৃত্যু: ২৯শে মার্চ, ১৯৯১, রিয়াদ) একজন ফিলিস্তিনি কবি, যিনি ফিলিস্তিনি জাতীয় সঙ্গীতের গানের কথা লিখেছিলেন।
১৯৪৮ সালে নাকবা পরে, তিনি গাজা চলে আসেন। সেখানে তিনি ইতিহাস শিক্ষা দিতেন এবং ১৯৫৭ সালে শিক্ষা দেওয়ার জন্য সৌদি আরবের সাথে একটি চুক্তি স্বাক্ষর করেন। ১৯৫৯ সালে তিনি ফিলিস্তিনি লিবারেশন অর্গানাইজেশনে কাজ করার দামেস্ক আসেন।
১৯৭৩ থেকে ১৯৭৮ সাল পর্যন্ত তিনি সৌদি আরবে "ফিলিস্তিন জাতীয় মুক্তি আন্দোলনে" প্রতিনিধি ছিল।
আলী ইসমাইল

আলী ইসমাইল (, ২৮শে ডিসেম্বর, ১৯২২ - ১৬ই জুন, ১৯৭৪ কায়রো) একজন মিসরীয় সুরকার এবং ফিলিস্তিনি জাতীয় সঙ্গীতের রচয়িতা ছিলেন।
তার রচয়িত ৩৫০ উপরে মিশরীয় চলচ্চিত্রে ব্যবহার করা হয়েছে।
শামস আলী কালান্দার

সায়িন ফকির মোহাম্মদ শামস আলী কালান্দার () একজন খ্যাতিমান সুফি সাধক, ফকির ও কালান্দার ছিলেন। তিনি পাকিস্তানের পাঞ্জাবের ওয়াইসিয়া কাদেরিয়া নওশাহি সুফি ত্বরিকার অনুসারী ছিলেন। তিনি মানুষের মাঝে ইসলামের শিক্ষা এবং আধ্যাত্বিক পথের দীক্ষা প্রচার করতেন।
শামস আলী কালান্দারের জজীবন বৃত্তান্ত তেঘ এ বেরাহনা নামক একটি গ্রন্থে বর্ণিত হয়েছে।
১৬ বছর বয়সে তিনি শিক্ষা জীবন শুরু করেন। তিনি মাহার শরীফের মৌলভী আহমদ বকসের ককাছ থেকে আরবি, ফিকহ, ফার্সি শিক্ষা গ্রহণ করেন। 
তিনি খাজা ফজল হকের তত্ত্বাবধানে মসনবি শরীফ, তোহফাতুল আহরার, মাখযান-আসরার, মাতলাহ-উল-উনওয়ার এবং হাফেজ আবুল হাসানের তত্ত্বাবধানে লোয়ায়ে জামির উপর দীক্ষা গ্রহণ করেন। একই সময় তিনি তাসাউফ এবং মারেফাত এ ইলাহি বিষয়ে জ্ঞান অর্জন করেন।
এই সময় খাজা মুঈন উদ্দিন চিশতী আজমিরী, বাবা ফরিদউদ্দিন গঞ্জেশাকার প্রমুখ আধ্যাত্বিক ব্যক্তিত্ব স্বপ্নে তাকে স্বাক্ষাত প্রদান করেন। একদিন স্বপ্নে ৪র্থ খলিফা আলি ইবনে আবি তালিব তার ডান হাত ধরেন এবং তাকে ঘুম থেকে ডেকে তুলেন।
পরবর্তীতে তার মুর্শিদ (পীর) হযরত সুলতান বাহু সিয়াল নওশাহির নির্দেশনায় তিনি মারফাতের বিভিন্ন স্তরে উন্নীত হন। তিনি প্রতি মাসে দুই বার পায়ে হেঁটে প্রায় ৮০ মাইল পথ অতিক্রম করে নিজ মুর্শিদের সাথে স্বাক্ষাত করতে যেতেন। তিনি প্রায় ৮ বছর আপন মুর্শিদের সেবায় নিজেকে নিয়োজিত রেখেছিলেন এবং মারফাতের উচ্চতম শিখরে পৌছেঁ ছিলেন।
তিনি পরবর্তীতে ধুলিয়ানা শরীফ নামে একটি ছোট শহরে চলে যান এবং জীবনের শেষ কয়েকটি বছর তিনি শামসবাদের (পুরাতন নাম: রাম প্রসাদ) একটি মসজিদের পাশবর্তী হুজরায় অতিবাহিত করেন। তাকে কালান্দারি ত্বরিকা গ্রহণ করার জন্য আদেশ দেয়া হয়েছিল।
তিনি ১৯৬৬ সালের ৬ সেপ্টেম্বর মঙ্গলবার ৯৩ বছর বয়সে পাকিস্তানের পাঞ্জাবের শামসবাদে মৃত্যুবরণ করেন।
তার দরবারও (মাজার) পাকিস্তানের পাঞ্জাবের শামসবাদে অবস্থিত। 
প্রতি বছর দুইবার তার ওরছ পালন করা হয়। ১ম ওরছ পালিত হয় ১৫ মার্চ এবং ২য় ওরছ পালিত হয় ৬ সেপ্টেম্বর। ওরছ খুব জাঁকজমকপূর্ণ পরিবেশে পালিত হয়। দেশের বিভিন্ন অংশ হতে ভক্ত ও অনুসারীরা তার মাজার জিয়ারত করতে আসেন এবং তারা দোয়া ও দরূদ পাঠ করেন। অধিকাংশ ভক্ত অনুসারীরা ফুলের মালা ও আরবি হরফে খচিত সবুজ চাদর নিয়ে উপস্থিত হন। .
লাবণ্যপ্রভা দত্ত

লাবণ্যপ্রভা দত্ত (১৮৮৮ ― ৬ জুন, ১৯৭১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
লাবণ্যপ্রভা দত্ত ১৮৮৮ সালে বহরমপুরে পিতার মামার বাড়িতে জন্মগ্রহণ করেন। কিন্তু পিতৃভূমি ছিল মুর্শিদাবাদ এর বহরমপুরে। তার পিতার নাম হেমচন্দ্র রায় ও মাতার নাম কুসুমকুমারী দেবী। স্বামীর নাম ছিল যতীন্দ্রনাথ দত্ত।
জমিদার বাড়ির মেয়ে ছিলেন তিনি, বিভিন্ন অন্যায় দেখে ছোট থেকে প্রতিবাদী হয়েছেন। তার বড় ভাই সুরেন্দ্রনাথ রায়ের দ্বারা তিনি প্রভাবিত হয়েছেন। ১৯০৬ সালে স্বদেশী আন্দোলনে যুক্ত হন। স্বদেশী কাজে যুক্ত ছেলেদের অর্থ দিয়ে সাহায্য করতেন। তিনি নিজের স্বামীকে প্রভাবিত করেছিলেন স্বদেশীভাবাপন্ন করতে। ১৯৩০ সালে তিনি 'আনন্দমঠ' নামে একটি প্রতিষ্ঠান গঠন করে দেশসেবার কাজে নিজেকে নিয়োজিত করেন। ১৯৩৩ সালে 'নারী সত্যাগ্রহ সমিতি' গঠন করেন। তিনি দক্ষিণ কলকাতার কংগ্রেসের সেক্রেটারি ও চব্বিশ-পরগনার কংগ্রেসের ভাইস-প্রেসিডেন্ট ছিলেন। "আইন অমান্য আন্দোলন" এর কাজ করার সময় তিনি গ্রেপ্তার হন ও তিনমাস জেল খাটেন।
১৯৭১ সালে ৬ জুন মারা যান লাবণ্যপ্রভা দত্ত।
মাস্কাট আন্তর্জাতিক বিমানবন্দর

মাস্কাট আন্তর্জাতিক বিমানবন্দর IATA: MCT, ICAO: OOMS), সাবেক "সীব আন্তর্জাতিক বিমানবন্দর" নামে পরিচিত, ওমানের প্রধান বিমানবন্দর। এটি প্রাচীন নগরী এবং রাজধানী শহর মাস্কাট থেকে ৩২ কিমি দুরে মেট্রোপলিটন এলাকার মধ্যে অবস্থিত। এটি দেশের প্রধান বিমান সংস্থা ওমান এয়ারের মুল কেন্দ্র এবং আঞ্চলিক এবং আন্তর্জাতিক ইউরোপ এবং এশিয়াতে পরিসেবা দিয়ে থাকে।
এই বিমানবন্দর সীব আন্তর্জাতিক বিমানবন্দর নামে ১৯৭৩ সালে চালু হয়, যেটি বায়াত আল ফালাজ নামে ছোট বিমানবন্দরকে প্রতিষ্ঠাপিত করে। 
এই বন্দর রয়্যাল এয়ার ফোর্স BAe Nimrods অতীতে এবং ১৯৯১ উপসাগরীয় যুদ্ধে এটি ব্যবহার করে। এই বিমান বন্দর ওমানের রয়াল নেভিও ব্যবহার করে। 
২০০৮ সালের ১ ফেব্রুয়ারি, এই বিমানবন্দরের নাম পরিবর্তন করে মাস্কাট আন্তর্জাতিক বিমানবন্দর করা হয়। 
এই বিমান বন্দরের আয়তন . প্রথমে এটিতে একটি যাত্রী টার্মিনাল ভবন, একটি রানওয়ে সেই সঙ্গে ছোট কার্গো এবং রক্ষণাবেক্ষণ সুবিধা ছিল। বর্তমানে বড় ধরনের সম্প্রসারণ কাজ চলছে, যাতে দ্বিতীয় রানওয়ে ও নতুন যাত্রী টার্মিনাল এবং নিয়ন্ত্রণ কক্ষ রয়েছে।
এই বিমানবন্দরে বর্তমানে একটি দ্বিতল যাত্রী টার্মিনাল আছে। এটি বর্তমানে T-আকৃতির এবং ৫৮টি চেক-ইন কাউন্টার, ২৩টি নির্গমন পথ, ৩টি লাগেজ বেল্ট এবং কিছু পরিসেবা কাউন্টার ও দোকান আছে। ১৯৭০ সালে থেকে এই ভবন কয়েকবার সম্প্রসারণ করা হয়েছে, অধিকতর যাত্রীসেবার জন্য। যাইহোক, এখানে কোন বিমান এখনও জেট-ব্রিজে দাড়ায় না, সেজন্য বাসের মাধ্যমে যাত্রীদের বিমানে নেয়া হয়। নতুন টার্মিনাল সম্পূর্ণ প্রস্তুত হলে, বর্তমান ভবনটি "টার্মিনাল -২ " নামে সুলভ বিমানের জন্য পরিচালিত হবে।
বর্তমান টার্মিনালটি সম্পূর্ণ নতুন ও সুপরিসর আধুনিক সুবিধাসম্বলিত টার্মিনানে স্থানান্তর করা হবে যেটি বর্তমান টার্মিনালটির উত্তরে অবস্থিত। নতুন ভবনটি সেপ্টেম্বর ২০১৬ সময়ে নির্মাণাধীন এবং প্রথম পর্যায়ের কাজ শেষ হলে এখানে ১২ মিলিয়ন যাত্রী ধারণক্ষমতা হবে। পরবর্তীতে ২য় এবং ৩য় পর্যায়ের কাজ শেষ হলে বছরে যাত্রী ধারণক্ষমতা হবে যথাক্রমে ২৪ মিলিয়ন এবং ৪৮ মিলিয়ন। প্রথম পর্যায় শেষ হলে আয়তন হবে ৫৮০,০০০ বর্গমিটার, ৮৬টি চেক-ইন কাউন্টার, ১০টি বাগেজ বেল্ট, ২৯টি বিমানের জেট-ব্রিজ এবং সেইসঙ্গে নতুন কন্ট্রোল টাওয়ার। নতুন ভবনটি পুরাতন এবং নতুন রানওয়ের মাঝখানে এবং সুপরিসর বিমান, যেমনএয়ারবাস এ৩৮০ এবং বোয়িং ৭৪৭ হান্ডেল করতে পারবে। নতুন টার্মিনালটির নিরমান কাজ শেষ এবং সম্পূর্ণ চালু হলে, পুরাতন টার্মিনালটি সুলভমূল্যের বিমানের জন্য ব্যবহৃত হবে।
এই বিমানবন্দরে একটি মাত্র রানওয়ে আছে। সেপ্টেম্বর ২০১৬ পর্যন্ত, নতুন নির্মিত ২য় রানওয়ে চালু হয়েছে এবং পুরাতন রানওয়েটি আধুনিক সুবিধাদি যুক্ত করার জন্য বন্ধ আছে, নতুন টার্মিনাল ভবন নিরমানের অংশ হিসাবে। বর্তমানে এখানে ৩২টি কাউন্তার আছে।
নিম্নলিখিত বিমানগুলি মাস্কাট থেকে নিয়মিত পরিচালিত হয়:
এই বিমানবন্দরটি মাস্কাট এবং সীব এর মধ্যবর্তী "সুলতান কাবুজ হাইওয়ের" সন্নিকটে অবস্থিত। ট্যাক্সি, গাড়ী পরিসেবা আছে। বিমানবন্দরের সামনে হাইওয়েতে গনপরিবহনের বাস স্টেশন আছে।
লাঙটাঙ রাষ্ট্রীয় নিকুঞ্জ

লাঙটাঙ রাষ্ট্রীয় নিকুঞ্জ বা লাংতাং জাতীয় উদ্যান (নেপালি ভাষায়: लाङटाङ राष्ट्रिय निकुञ्ज) নেপালের চতুর্থ জাতীয় উদ্যান। এটি ১৯৭৬ সালে হিমালয় অঞ্চলের প্রথম জাতীয় উদ্যান হিসেবে প্রতিষ্ঠিত হয়। এই উদ্যানে ভূমির উচ্চতা সর্বোচ্চ ৬,৪৫০ মিটার পর্যন্ত পৌছেছে। লাংতাং জাতীয় উদ্যান প্রায় ১,৭১০ বর্গ কিলোমিটার এলাকা জুড়ে বিস্তৃত। নেপালের নুয়াকোট, রাসুয়া এবং সিন্দুলফালচোক - এই তিনটি জেলাতে উদ্যানের এলাকা ছড়িয়ে রয়েছে। তিব্বতের কোমোলাংমা জাতীয় প্রকৃতি অভয়ারন্যের সাথে এই উদ্যানের সংযুক্ত। হিমালয়ের গোসাইকুন্দা হ্রদ এই উদ্যানেরই অন্তর্গত। হ্রদটি সমুদ্রপৃষ্ঠ থেকে ৪,৩০০ মিটার উপরে অবস্থিত। গোসাইকুন্দা হ্রদ এবং দোর্জে লাকপা পর্বতশৃঙ্গ উদ্যানের পূর্ব-পশ্চিম থেকে দক্ষিণ-পূর্ব বরাবর অবস্থিত। লাংতাং জাতীয় উদ্যানের সর্বোচ্চ চূড়া লাংতাং লিরুং, যার উচ্চতা ৭,২৪৫ মিটার।
উদ্যানটির উত্তর এবং পূর্বের প্রান্ত তিব্বতের সীমান্ত বরাবর অবস্থিত। পশ্চিমপ্রান্তে রয়েছে ভোটেকোশি এবং ত্রিশুলি। লাংতাং জাতীয় উদ্যানের দক্ষিণ প্রান্ত কাঠমান্ডু উপত্যকা থেকে ৩২ উত্তরে অবস্থিত।
ইন্দো-মালায়ান এবং প্যালিয়ার্কটিক – দুইটি জীবভৌগলিক অঞ্চলের বৈশিষ্ট্যই এই উদ্যানে পরিলক্ষিত হয়।
১৯৭০ সালে রাজসভার নির্দেশে লাংতাং জাতীয় উদ্যান প্রতিষ্ঠিত হয়। এতাই হিমালয় অঞ্চলের প্রথম সংরক্ষিত অঞ্চল। ১৯৭৫ সালে এটি গেজেটের অন্তর্ভুক্ত হয়। ১৯৯৮ সালে অতিরিক্ত ৪২০ বর্গকিলোমিটার এলাকা যুক্ত করা হয়। নেপাল সরকার এই উদ্যানের বন,বন্যপ্রাণী এবং সাংস্কৃতিক ঐতিহ্য সংরক্ষণে বিশেষ ব্যবস্থা গ্রহণ করে। এছাড়া অন্যান্য প্রাকৃতিক সম্পদের সংরক্ষণ এবং বিকল্প শক্তির বিকাশেও সরকার গুরুত্বের সাথে বিভিন্ন ব্যবস্থা গ্রহণের উদ্যোগ নেয়।
দক্ষিণ-পশ্চিমের গ্রীষ্ম মৌসুমি জলবায়ু লাংতাং জাতীয় উদ্যানকে প্রভাবিত করে। উদ্যানের ভূমির উচ্চতায় ব্যাপক তারতম্য থাকায় তাপমাত্রাতেও পার্থক্য ঘটে। অধিকাংশ বৃষ্টিপাত জুন থেকে সেপ্টেম্বর পর্যন্ত ঘটে। অক্টোবর থেকে নভেম্বর এবং এপ্রিল থেকে মে পর্যন্ত সূর্যালোক বেশি থাকে, ফলে উষ্ণতাও যথেষ্ট থাকে। তবে রাতের বেলা তাপমাত্রা বেশ কমে যায়। বসন্তকালে ৩,০০০ মিটারের উর্ধ্বে বৃষ্টিপাত অনেক সময় তুষারপাতে রূপ নেয়। ডিসেম্বর থেকে মার্চ পর্যন্ত দিনের বেলা আকাশ পরিষ্কার থাকে এবং আবহাওয়া উষ্ণ থাকে। তবে রাতের বেলা তাপমাত্রা শূণ্যের নিচে নেমে যায়।
লাংতাং জাতীয় উদ্যানে ১৪ ধরনের উদ্ভিদের দেখা পাওয়া গেছে। এগুলো ১৮টি ভিন্ন বাস্তসংস্থার অধীন। উচ্চ স্থানে আলপান তুন্দ্রা থেকে নিচে ১,০০০ মিটার স্থানের দিকে যথেষ্ট বৃক্ষরাজির সমাবেশ রয়েছে।
মিশিং ভাষা

মিশিং বা ভৈয়ামর মিরি বা তাকাম একটি ভাষা যা মিচিং লোকের দ্বারা কথিত। মিচিং ভাষা প্রায় ৫ লাখ লোকের কথ্য ভাষা এবং মিশিং ভাষী লোকের অধিকাংশ আসামের লখিমপুর, শোণিতপুর, ধেমাজী, ডিব্রুগড়, শিবসাগর, যোরহাট, গোলাঘাট, এবং তিনসুকীয়া জেলায় বাস করে। "মিচিং আগম কেবাং" মিচিং ভাষার মুখ্য সাহিত্যিক অনুষ্ঠান।
মিশিং ভাষী লোক আসামে এবং অরুণাচল প্রদেশ বাস করে।
মিশিং ভাষী লোক আসামের যে জায়গাসমূহে বাস করে:
মিশিং ভাষী লোক অরুণাচল প্রদেশের যে জায়গাসমূহে বাস করে:
ফয়েরবাক সম্বন্ধে থিসিসসমূহ

ফয়ারবাখ সম্বন্ধে অভিসন্দর্ভরাজি () হচ্ছে দার্শনিক কার্ল মার্কস লিখিত এগারোটি সংক্ষিপ্ত নোট। এটি ১৮৪৫ সালে লিখিত "জার্মান ভাবাদর্শ" নামক গ্রন্থের প্রথম অধ্যায়ের জন্য রচিত মৌলিক রূপরেখা। ১৮৮৮ সালে ফ্রিডরিখ এঙ্গেলসের "লুডভিগ ফয়ারবাখ" নামক পুস্তকে এই অভিসন্দর্ভাবলি প্রকাশিত হয়।
সিংহ দরবার

সিংহ দরবার (বা সিংহ প্রাসাদ) (নেপালী: सिंहदरवार, ইংরেজি: Singha Durbar) হল নেপালের রাজধানী কাঠমাণ্ডুতে অবস্থিত রাণা বংশর একটি প্রাসাদ। কাঠমাণ্ডুর মধ্যাঞ্চল তথা বাবর মহল এবং থাপাথালি দরবার এর উত্তরদিকে এবং ভদ্রকালির পূর্বদিকে সিংহ প্রাসাদ অবস্থিত। ১৯০৮ সালের জুন মাসে চন্দ্র শামসের জে.বি.আর. এই প্রাসাদটি নিৰ্মাণ করেছিল।
প্রধানমন্ত্রী পদে অধিষ্ঠিত হবার পরপরই শামসের সিংহ প্রাসাদ নিৰ্মাণ করেছিল। প্ৰথমাবস্থায় এটি ছিল একটি ছোট্ট ব্যক্তিগত বাসগৃহ, কিন্তু নিৰ্মাণের সময় একে বৃদ্ধি করা হয়। নিৰ্মাণের পরপরই শামসের এই সম্পত্তি নেপাল সরকারকে প্ৰধানমন্ত্ৰীর সরকারি বাসগৃহ হিসেবে ২০ মিলিয়ন নেপালী টাকায় বিক্ৰী করে দেন। ১৯২৯ সালে তাঁর মৃত্যুর পর, সিংহ দরবার রাণা বংশের প্ৰধানমন্ত্ৰীদের সরকারি বাসগৃহ হিসেবে ব্যবহার করা হত, পদ্ম শামসের জে.বি.আর ছাড়া, যিনি তাঁর নিজস্ব বিশালনগর দরবারে বাস করতেন। সিংহ দরবার দখল করা রাণা বংশের শেষ প্ৰধানমন্ত্ৰী ছিলেন মোহন শামসের জে.বি.আর। এমনকি ১৯৫১ সালে রাণা বংশ ক্ষমতাচ্যুত হবার পর ও মোহন শামসের সিংহ দরবারে ছিলেন, কিন্তু ১৯৫৩ সালে সিংহ দরবার জাতীয় সম্পত্তি হিসেবে পরিগণিত হওয়ায় তাকে সিংহ দরবার ছেড়ে যাবার জন্য সরকারিভাবে নির্দেশ দেয়া হয়।
কুমার নরসিংহ রাণা এবং কিশোর নরসিংহ রাণা এর গাঠনিক রুপাংকন করেছিলেন। পেলেডিয়ান স্থাপত্য, করিনথিয়ান, নব্য-ধ্রুপদী স্থাপত্য শৈলীর এক অনন্য উদাহরণ হিসেবে সিংহ দরবার নিৰ্মাণ করা হয়।
১৯৭৩ সালের অগ্নিকাণ্ডের আগে সিংহ প্রাসাদে সাতটি প্রাঙ্গণ এবং ১৭০০ টি কক্ষ ছিল। প্ৰতিটি কক্ষের মেজে মার্বেলের নিৰ্মিত, রূপালী আসবাবপত্র এবং স্ফটিক বাতিতে পরিপূৰ্ণ ছিল।
রাজ্য সভাঘর টি সিংহ দরবারের সবথেকে বড় এবং সবথেকে অলংকৃত কক্ষ। এই সভাকক্ষটি বিদেশ থেকে আমদানি করা সামগ্ৰী দিয়ে সজ্জিত; যেমন- মুরানো কাঁচ, ক্রিস্টাল বিজলী বাতি, বেলজিয়ান দর্পণ এবং দেওয়াল ও ছাদে খুদিত বিভিন্ন ধরনের ফুলের নমুনার সাথে ইতালীয় মাৰ্বলের মেঝে।
চন্দ্ৰ শামসের একটা ব্যক্তিগত নাট্যশালা নিৰ্মাণ করেছিলেন যার নাম গেলারী বৈঠক রাখা হয়েছিল। একে সংসদ ভবন হিসেবে ব্যবহার করা হত।
বংশগত প্ৰধানমন্ত্ৰী (রাণাসকল) পদ্ধতির অবসান ঘটার পর নেপাল সরকার এই প্রাসাদটিকে সরকারি কাৰ্যালয় গৃহ হিসেবে ব্যবহার করা শুরু করেছিল। প্রাসাদটিকে নেপাল সংসদের "প্ৰতিনিধি সভা" এবং "রাষ্ট্ৰীয় সভা"র দ্বারা দখল করা হয়েছিল। এতে ২০ টি মন্ত্ৰণালয় এবং সরকারি কাৰ্যালয় রাখা হয়েছে। সিংহ দরবার রেডিও নেপাল এবং নেপাল দূরদর্শন এর প্ৰধান কাৰ্যালয় ও।
১৯৭৩ সালের ৯ জুলাই, সোমবার সিংহ প্রাসাদে ভয়ানক অগ্নিকাণ্ড সংঘটিত হয়েছিল যার ফলস্রুতিতে সিংহ প্রাসাদের ব্যাপক ক্ষয়ক্ষতি হয়েছিল।
২০১৫ সালের এপ্রিল মাসে নেপালে সংঘটিত ভূমিকম্প সিংহ প্রাসাদ মারাত্মকভাবে ক্ষতিগ্ৰস্ত হয়েছিল।
ছাং চিয়াং নদী

ছাং চিয়াং নদী (, ফিনিন: Cháng Jiāng) বা ইয়াং ৎসি চিয়াং নদী (ফিনিন:Yángzǐ Jiāng) এশিয়ার দীর্ঘতম এবং বিশ্বের মধ্যে তৃতীয় দীর্ঘতম নদী। নদীটি ছিংহাই-তিব্বতের ছিংহাই নামক বরফাবৃত মালভূমি অঞ্চলে থেকে উৎপত্তিলাভ করে দক্ষিণ-পশ্চিম, কেন্দ্ৰীয় এবং পূর্ব চীনের মধ্য দিয়ে বয়ে গিয়ে সাংহাইয়ের কাছে পূর্ব চীন সাগরে পতিত হয়েছে। এর মোট দৈর্ঘ্য প্ৰায় ৷ এই নদী চীনের এক-পঞ্চমাংশ অঞ্চলের জলের প্ৰধান উৎস এবং এই নদীর উপত্যকায় চীনের এক-তৃতীয়াংশ জনসংখ্যার বাস।
ছাং চিয়াং নদী চীনের ইতিহাস, সংস্কৃতি এবং অৰ্থনীতিতে গুরুত্বপূৰ্ণ স্থান দখল করে আছে। এই নদীর ব-দ্বীপ চীনের মোট দেশজ উৎপাদনের ২০% উৎপন্ন করে। এই নদী বিভিন্ন বাস্তুতন্ত্রের মধ্য দিয়ে প্ৰবাহিত হয়েছে এবং এই অঞ্চলগুলি জীব-বৈচিত্ৰ্যের কারণে খুবই সমৃদ্ধ। সভ্যতার শুরু থেকে এই নদী ব্যবসাবাণিজ্য, জলসেচ, পরিবহন, যুদ্ধ সকল ক্ষেত্ৰে ব্যবহার হয়ে আসছে। এই নদীর ওপর অবস্থিত "তিন গিরিখাতের বাঁধ" (Three Gorges Dam) নামের বাঁধটি বিশ্বের সৰ্ববৃহৎ জলবিদ্যুৎ উৎপাদন কেন্দ্র হিসেবে স্বীকৃত।
বর্তমানে ছাং চিয়াং নদীটি শিল্পদূষণ, কৃষিদূষণ, ইত্যাদি কারণে ক্ষতির সম্মুখীন। প্রাকৃতিক সুরক্ষিত স্থান হিসেবে এই নদীর কিছু অংশকে সুরক্ষিত করা হয়েছে। এই নদীর পশ্চিম ইউনান অংশটি ইউনেস্কোর দ্বারা স্বীকৃতিপ্ৰাপ্ত বিশ্ব ঐতিহ্যবাহী স্থান "ইউনানের সংরক্ষিত অঞ্চলের তিনটি সমান্তরাল নদী" ("Three Parallel Rivers of Yunnan Protected Areas") নামে সংরক্ষিত বনাঞ্চলের অন্তৰ্ভুক্ত। 
ছাং চিয়াং নদীর ৭০০ এর ও অধিক উপনদী আছে বলে জানা যায়৷ এর মধ্যে প্রধান কয়েকটি উপনদী হচ্ছে-
লরা মার্কস

জেনি লরা মার্কস () (২৬ সেপ্টেম্বর ১৮৪৫ – ২৫ নভেম্বর ১৯১১), লরা মার্কস নামে অধিক পরিচিত। তিনি কার্ল মার্কসের এবং জেনি ফন ভস্টফালেনের দ্বিতীয় কন্যা ছিলেন। ১৮৬৮ সালে তিনি পল লাফার্গকে বিয়ে করেন। ১৯১১ সালে তারা দুজনই আত্মহত্যা করেন।
শিকোকু

মূল শিকোকু দ্বীপ ছাড়াও সংলগ্ন ক্ষুদ্র ক্ষুদ্র দ্বীপগুলিও শিকোকু দ্বীপ অঞ্চলের অন্তর্গত। সমগ্র অঞ্চলটির ক্ষেত্রফল প্রায় ১৮,৮০০ বর্গ কিলোমিটার (৭,২৫৯ বর্গমাইল)। এর অন্তর্গত চারটি প্রশাসনিক অঞ্চল হল এহিমে, কাগাওয়া, কোওচি ও তোকুশিমা। উত্তরে সেতো সাগরের অপর পাড়ে অবস্থিত হোনশু দ্বীপের ওয়াকায়ামা, ওসাকা, হিয়োগো, ওকায়ামা, হিরোশিমা এবং য়ামাগুচি প্রশাসনিক অঞ্চল। পশ্চিমে অবস্থান করছে কিউশু দ্বীপের ওওইতা এবং মিয়াযাকি প্রশাসনিক অঞ্চল।
আয়তনের নিরিখে শিকোকুর অবস্থান বিশ্বের দ্বীপগুলির মধ্যে ৫০ তম, এবং জনসংখ্যার দিক দিয়ে ২৩ তম।
দ্বীপের মাঝ বরাবর পূর্ব-পশ্চিমে বিস্তৃত কিছু পর্বত শিকোকুকে সেতো সাগরের উপকূলবর্তী এক সংকীর্ণ উত্তরাঞ্চল ও প্রশান্ত মহাসাগরের উপকূলবর্তী দক্ষিণাঞ্চলে ভাগ করেছে। ৪২ লক্ষ অধিবাসীর অধিকাংশই উত্তরাঞ্চলে থাকেন, এবং দ্বীপের বড় শহরগুলির অধিকাংশই এখানে অবস্থিত। এহিমের ইশিযুচি পর্বত (石鎚山) শিকোকুর উচ্চতম শৃঙ্গ, এর উচ্চতা ১৯৮২ মিটার (৬৫০৩ ফুট)। শিল্প বর্তমান, যার মধ্যে পড়ে বেশ্‌শি তাম্রখনি থেকে উত্তোলিত আকরিক শোধন। দ্বীপটিতে নিবিড় কৃষিকাজ হয়। বিশেষত পূর্বদিকে অবস্থিত বিস্তীর্ণ পলল সমভূমি অঞ্চলে প্রতি বছর ধান ছাড়াও শীতকালে গম ও বার্লি চাষের মাধ্যমে বহুফসলি চাষ করা হয়। উত্তরাঞ্চলে ফল চাষ গুরুত্বপূর্ণ ও বৈচিত্র্যময়। এদের মধ্যে আছে বিভিন্ন প্রকার লেবু, পার্সিমন, পীচ ও আঙুর। গম উৎপাদনের প্রাচুর্যের জন্য এদো যুগ থেকে কাগাওয়া প্রশাসনিক অঞ্চলের (পূর্বতন সানুকি প্রদেশ) মূল খাদ্য হয়ে উঠেছে সানুকি উদোন (讃岐うどん) নামক মোটা নুড্‌লস।
দক্ষিণাঞ্চলের অবশিষ্টাংশ পর্বতময় ও জনবিরল। কোওচি প্রশাসনিক অঞ্চলের রাজধানী কোওচি শহরের ছোট মাপের সমভূমিটি একমাত্র উল্লেখযোগ্য সমভূমি। মৃদু শীতকালের জন্য কৃত্রিম পদ্ধতিতে কিছু কৃষিকাজ হয়। বিশেষত প্লাস্টিক আচ্ছাদনের তলায় বে-মরশুমী সবজি চাষ উল্লেখযোগ্য। দক্ষিণ শিকোকুতে বছরে দুই বার ধান চাষ হয়। ঘন বন ও খরস্রোতা নদী থেকে প্রাপ্ত জলবিদ্যুতের সুবিধাকে কাজে লাগিয়ে এখানে সমৃদ্ধ কাগজ শিল্প গড়ে উঠেছে।
শিকোকুর প্রধান নদী য়োশিনো। ইশিযুচি পর্বত থেকে উৎপন্ন হয়ে এই নদী কোওচি ও তোকুশিমা প্রশাসনিক অঞ্চলের উত্তর সীমা বরাবর পূর্ববাহিনী হয়ে তোকুশিমা নগরের কাছে প্রশান্ত মহাসাগরে মিশেছে। য়োশিনো নদীর দৈর্ঘ্য ১৯৬ কিমি (১২১.৮ মাইল)।
জাপানের অন্য তিনটি মূল দ্বীপের সাপেক্ষে শিকোকুর একটি স্বাতন্ত্র্য হল, এই দ্বীপে কোনও আগ্নেয়গিরি নেই।
অসম রত্ন

অসম রত্ন () আসামের সৰ্বোচ্চ বেসামরিক সম্মাননা৷ সাহিত্য, কলা, বিজ্ঞান, সমাজসেবা ইত্যাদি ক্ষেত্ৰে বিশিষ্ট সেবাপ্রদানকারী ব্যক্তিদের এই সম্মান প্ৰদান করা হয়৷ আসামের জাতীয় জীবনের সৃষ্টিধৰ্মী, বিকাশমুখী চেতনার সাথে নিজেকে নিবিড়ভাবে জড়িত করা নিজ নিজ কৰ্ম দক্ষতার প্ৰভূত অবদানের মাধ্যমে ব্যক্তি সাধনালব্ধ প্ৰচেষ্টার স্বীকৃতি স্বরুপ আসাম সরকার ২০০৯ সাল থেকে অসম রত্ন পুরস্কার প্রবৰ্তন করেছে। এই পুরস্কারের মধ্যে রয়েছে একটি পরিধানের বস্ত্ৰবিশেষ, এটি স্মৃতি চিহ্ন এবং নগদ তিন লাখ টাকা। ২০০৯ সালের জন্য ডঃ ভূপেন হাজারিকা প্ৰথমবার এই পুরস্কার লাভ করেন। বর্তমান সময়ের বিশিষ্ট অসমীয়া বিজ্ঞানী ডঃ জিতেন্দ্রনাথ গোস্বামী ২০১৫ সালের জন্য এই পুরস্কার লাভ করেন।
রুপা হ্রদ

রুপা হ্রদ বা রুপা তাল () নেপালের দক্ষিণ-পূর্বাঞ্চলে অবস্থিত পোখরা উপত্যকার অন্তর্ভুক্ত লেখনাথ পৌরসভা একটি স্বাদু পানির হ্রদ। নেপালের দক্ষিণ-পূর্বাঞ্চলে অবস্থিত পোখরা উপত্যকার তৃতীয় বৃহত্তম হ্রদ এবং এটি উচ্চতায়  যা  জায়গাজুড়ে অবস্থিত । এটির পানির কখনও ৩ মিটার আবার কখনও ৬ মিটার গভীর।
রুপা হ্রদ বেগনাস হ্রদ-এর পরে পখারা শহরে দ্বিতীয় প্রধান পর্যটন আকর্ষণ বিন্দু। এটা জাতীয় ও আন্তর্জাতিক দর্শকদের  নৌকাচালনার জন্য পর্যাপ্ত উপযুক্ত স্থান হিসাবে বিবেচিত। খাঁচায় করে মাছ চাষের রুপা হ্রদের অন্যতম অর্থনৈতিক সংস্কৃতির চর্চা। নেপালের কাস্কি জেলার কৃষকরা রুপা হ্রদে মাছের পুনর্বাসন ও মৎস্য সমবায় জলবিভাজিকা রক্ষা করতে সংস্থা গঠন করেছে।
পারো, ভুটান

পারো ভুটানের একটি শহর এবং পারো জেলার নির্বাচনকেন্দ্র। এটি পারো উপত্যকায় অবস্থিত। পারো একটি ঐতিহাসিক শহর যেখানে বিভিন্ন পবিত্র স্থান এবং ঐতিহাসিক স্থাপনা ছড়িয়ে আছে। এখানেই ভুটানের একমাত্র বিমানবন্দর পারো আন্তর্জাতিক বিমানবন্দর অবস্থিত।
পারো উপত্যকার দুর্গ আশ্রম রিনপুং ডিজং এর এক দীর্ঘ ইতিহাস রয়েছে। দশম শতকের শুরুতে এই স্থানে পদ্মসম্ভব প্রথম একটি আশ্রম স্থাপন করেন। ১৬৪৪ সালে পুরনো ভিত্তির উপর ঙ্গাগ-দ্বাং-র্নাম-র্গ্যাল (ভুটান) একটি বড় আশ্রম নির্মাণ করেন। শতাব্দীব্যাপী এই পাঁচতলা ভবনটি তিব্বতীয়দের বহুবিধ আক্রমণ থেকে একটি কার্যকর সুরক্ষা দিয়েছে।
কাদামাটির পরিবর্তে প্রস্তর দিয়ে গড়া এই ডিজং এর নাম রাখা হয়েছে রিনপুং যার অর্থ ‘রত্নের স্তূপ’। কিন্তু ১৯০৭ সালে অগ্নিকাণ্ডে রিনপুং এর ‘থংদেল’ নামক একটি তুলায় অঙ্কিত চিত্র ব্যতীত সব সম্পদ ধ্বংস হয়ে যায়। অগ্নিকাণ্ডের পর পেলপ দাওয়া পেঞ্জর, পারো ডিজংটি পুনর্নির্মাণ করেন। এর দেয়ালগুলো পবিত্র মুখোশ ও পরিচ্ছদে সুশোভিত। কয়েক শতক আগে দাওয়া পেঞ্জর অন্যদের সাহায্য করেছিল, আর তার উত্তরসূরী পেনলপ ৎশেরিং অধুনা এই কাজ করেন।
ডিজং পর্বতের উপরে একটি প্রাচীন পর্যবেক্ষণ কক্ষ রয়েছে যা ১৯৬৭ সাল থেকে ভুটানের জাতীয় জাদুঘর হিসেবে ব্যবহার করা হয়ে থাকে। পাহাড়ের উপরে গ্রেগর থানবিচলের এর সৌধ ও প্রতিকৃতি আছে, যিনি ১৯৯৫ সালে ক্ষমতা লাভ করেছিলেন। ডিজং এর নিচে একটি মধ্যযুগীয় সেতু বরাবর পেনলপ ৎশেরিং পেঞ্জর এর রাজকীয় ভবন ‘আগয়েন পেলরি প্রাসাদ’ অবস্থিত।
মূল সড়কের পাশে ছোট ছোট দোকান, প্রতিষ্ঠান, রেস্তরা প্রভৃতির ঐতিহ্যবাহী একটি পাড়া দেখা যায়। 
নতুন সেতুর কাছে ১৫ শতকের একটি পুরনো মন্দির দুংৎসে হাখাং রয়েছে, এর বেড়া থেকেই উগায়েন পেরলি প্রাসাদ দেখা যায়। রাজপরিবারের সদস্যরা এখানে থাকেন। কাছেই একটি পুরনো সেতু আছে। উল্লেখযোগ্য হোটেলগুলোর মধ্যে ওলাথাং হোটেলটি বেশ অলঙ্কৃত ও সুসজ্জিত।
পারোর ১০ কিলোমিটার (৬ মাইল) দূরে বিখ্যাত ও পবিত্র তাকস্থাং (অর্থ বাঘের বাড়ি) আশ্রম রয়েছে। এটি প্রায় এক হাজার মিটার (৩২৮১ ফুট) খাড়া উঁচু পর্বতঢালে অবস্থিত। এই স্থানটি ভুটানিয়দের নিকট খুব পবিত্র। তারা বিশ্বাস করে ভুটানের বৌদ্ধধর্মের জনক গুরু রিনপোচ (পদ্মসম্ভব) ব্যাঘ্রপৃষ্ঠে করে এখানে এসেছিলেন। বাঘের বাড়ি ভ্রমণ করতে সোজা পথে প্রায় তিন ঘণ্টা লাগে। বাঘের বাড়ি থেকে পারো শহরের সৌন্দর্য দেখা যায়। এর ১৬ কিলোমিটার (১০ মাইল) দূরে আরেকটি দুর্গআশ্রম দ্রুকয়েল ডিজং এর ধ্বংসাবশেষ পর্যন্ত একটি রাস্তা গেছে, যেটি ১৯৫১ সালে অগ্নিকাণ্ডেআংশিক ধ্বংসপ্রাপ্ত হয়। 
পারো বিমানবন্দরকে ‘পৃথিবীর সবচেয়ে সংকটপূর্ণ বাণিজ্যিক বিমানবন্দর’ বলা হয়। এর মাত্র একটি রানওয়ে আছে। উড়োজাহাজকে এপ্রোচে ৫৫০০ মিটার হিমালয় পর্বতশৃ্ঙ্গ পার হয়ে ১৯৮০ মিটার রানওয়ে দিয়ে যেতে হয়। এলাকাটির গড় উচ্চতা অত্যন্ত মাত্রায় কম হওয়ায় এর প্রতিকূলতা দ্বিগুণ কঠিন। ফলে মুষ্টিমেয় সংখ্যক বৈমানিক এখানে উড়োজাহাজ চালানোর অনুমতি পান (২০১৪ এর ডিসেম্বরে মাত্র ৮ জন)। প্রতিবছর প্রায় ৩০০০০ যাত্রী এই বিমানবন্দরে এসে পৌঁছায়।
৪. Beatiful Photos of Paro,Bhutan
মনোস্যাকারাইড

মনোস্যাকারাইড (গ্রীক শব্দ "mono": এক, "saccharin": চিনি), কার্বোহাইড্রেটের মৌলিক ও ক্ষুদ্রতম একক যাদের আর সরলতম পদার্থে বিশ্লেষণ সম্ভব নয়। এর সাধারণ সূত্র CHO । সাধারণত এরা বর্ণহীন, পানিতে দ্রবণীয়। কিছু মনোস্যকারাইড মিষ্টি স্বাদযুক্ত। যেমন: গ্লুকোজ (dextrose), ফ্রুকটোজ (levulose) এবং গ্যালাক্টোজ।
মনোস্যাকারাইড হলো ডাইস্যাকারাইড (যেমন সুক্রোজ এবং ল্যাক্টোজ) এবং পলিস্যাকারাইড (যেমন সেলুলোজ এবং শ্বেতসার) এর গাঠনিক একক। সাধারণত দৈনন্দিন কাজে ব্যবহৃত টেবিল চিনি নিজেই একটি ডাইস্যাকারাইড সুক্রোজ যা দুটি মনোস্যাকারাইড আলফা ডি-গ্লুকোজ এবং বিটা ডি-ফ্রুক্টোজের প্রতিটির একটি করে অণু গঠিত।
অণুতে অবস্থিত যে কটি কার্বন পরমাণু হাইড্রক্সিল মূলকের সাথে যুক্ত হত তারা সকলেই অপ্রতিসম/কাইরাল প্রকৃতির। শেষ কার্বনটির জন্য সমাবয়বতার সৃষ্টি হয়।
কোষে এগুলি গ্লাইকোলাইসিস ও ক্রেবস চক্র দ্বারা জারিত হয় ও শক্তি উৎপাদন করে।
কিছু ব্যতিক্রম (যেমন ডিঅক্সিরাইবোজ) ছাড়া মনোস্যাকারাইডের সাধারণ রাসায়নিক সংকেত (CHO) যেখানে x≥৩ । কার্বন সংখ্যার ভিত্তিতেই এদের নামকরণ করা হয়; যেমন: ট্রায়োজ (৩), টেট্রোজ (৪), পেন্টোজ (৫), হেক্সোজ (৬), হেপ্টোজ (৭) ইত্যাদি।
হেক্সোজদের মধ্যে সবচেয়ে গুরুত্বপূর্ণ হলো গ্লুকোজ। পেন্টোজ শর্করার উদাহরণ হলো রাইবোজ ও ডিঅক্সিরাইবোজ যা যথাক্রমে আরএনএ ও ডিএনএ-এর অংশ। আটটির বেশি কার্বন যুক্ত মনোস্যাকারাইড খুব বিরল, যার মূল কারণ গঠনগত অস্থিতিশীলতা। জলীয় দ্রবণে এরা সাধারণত চক্রাকার যৌগ গঠন করে।
সাধারণত মনোস্যাকারাইডদের সরল রৈখিক হিসেবে গঠন প্রকাশ করা হয় যাতে একটি কার্বনিল মূলক বর্তমান। H(CHOH)(C=O)(CHOH)H, যেখানে "n" + 1 + "m" = "x"। তাই মূল সংকেত হল CHO।
যদি কার্বনিলটি অ্যালডিহাইড হয়, তবে তা অ্যালডোজ শর্করা (যেমন গ্লুকোজ) ও কিটোন হলে কিটোজ শর্করা (যেমন ফ্রুক্টোজ)। অ্যালডোজে অ্যালডিহাইড গ্রুপ ১নং কার্বনে অবস্থান করে কিন্তু কিটোজে কিটোন গ্রুপ ২নং কার্বনে অবস্থান করে। অ্যালডোজের জন্য উপসর্গ হিসেবে "-ওজ" ও কিটোজের জন্য "-ইউলোজ" ব্যবহার করা হয়।
মনোস্যাকারাইডের কার্বনগুলি সাধারণত অপ্রতিসম হয় বা কাইরাল হয়। ফিশার প্রোজেকশন অঙ্কের মাধ্যমে বিষয়টি সম্পর্কে সম্পূর্ণ অবগত হওয়া সম্ভব।
প্লেন পোলারাইজড আলোর প্রভাবে অণুগুলির ঘূর্ণন ঘটে, যা কনফিগারেশনের উদ্ভব ঘটায়। প্লেন পোলারাইজড আলোকে যদি কোনো অণু ডানদিকে ঘোরায় তবে অণুটিকে ডেক্সট্রোরোটেটোরি বা ডানাবর্তী অণু বলে (d & +) এবং বামদিকে ঘোরালে অণুটিকে লেভোরোটেটোরি বা বামাবর্তী অণু বলে (formula_1 বা –)।
ফিশার প্রোজেকশন অনুযায়ী নীচের দিক থেকে দ্বিতীয় কার্বনে হাইড্রক্সিল গ্রুপের অবস্থানের ভিত্তিতে দুই প্রকৃতির শর্করা দেখা যায় যা D ও L নামে পরিচিত। D-তে হাইড্রক্সিল গ্রুপ ডানদিকে ও L-এ বামদিকে থাকে। 
নিজ গঠনের মধ্যেই নিউক্লিওফাইল অ্যাটাকের দরুণ রৈখিক গঠনটি চক্রাকার গঠনে পরিণত হয়। কার্বনিল গ্রুপ ও হাইড্রক্সিল গ্রুপ যুক্ত হয়ে চক্রাকার যৌগ গঠন করে। অ্যালডোজ শর্করা হেমিঅ্যাসিটাল ও কিটোজ হেমিকিটালে রূপান্তরিত হয়।
চক্রাকার গঠনটি ফিউরান বা পাইরান চক্রের মতো দেখতে হবার জন্য এদের অপর নাম ফিউরানোজ (সাধারণত যেমন ফ্রুক্টোজ) বা পাইরানোজ (সাধারণত যেমন গ্লুকোজ)।
চক্রাকার রূপ ধারণ করার ফলে নতুন ধরনের সমাবয়বতার সৃষ্টি হয় যা অ্যানোমেরিজম নামে পরিচিত। এটিতে অক্সিজেন পরমাণুর ঠিক পার্শ্ববর্তী কার্বনে হাইড্রক্সিল গ্রুপের অবস্থানের ভিত্তিতে দুটি রূপ কল্পনা করা হয়, যথাক্রমে আলফা ও বিটা। রূপ দুটির আন্তঃপরিবর্তন হবার ঘটনাকে মিউটাঘূর্ণন বলে।
গুরুত্বপূর্ণ মনোস্যকারাইডের জাতকসমূহ নিম্নরূপঃ
ইব্ব

ইব্ব (বা ঈব্ব) ( "ʾইব্ব") হল ইয়েমেনের একটি শহর, এবং ইব্ব প্রদেশের রাজধানী। অবস্থান হল ইয়েমেনের মোচা শহর হতে উত্তরপূর্বে এবং সানা হতে দক্ষিণে। 
এটি গড়ে উঠেছিল একটি বাজার শহর এবং উসমানি শাসকদের সময়ে তাদের প্রশাসনিক কেন্দ্র হিসেবে। এটা খুবই গুরুত্বপূর্ণ প্রদেশ দেশটির মাঝারি আকারের শহরগুলোর জন্য। এটা গড়ে উঠেছিল পাহাড়ি ঢালের সংযোগ রেখায়, একটি উর্বর ভূমিকে ঘিড়ে। ২০০৫ সালে সেখানে ১৬০,০০০ জনসংখ্যা ছিল।
ইব্ব ইসলামি শাসন কালের প্রথম দিকেই উসমানি শাসকদের দখলে আসে এবং তাদের সেনা সুকৌশুলীর ক্ষেত্রে গুরুত্ব বেরে যায়। আর তারা এটিকে তাদের প্রশাসনিক কেন্দ্র হিসেবে ব্যবহার করেন। এটি একটি বাজারে রূপান্তিরিত হয় আর উসমানিরা ইব্বকে বুধবারের বাজারে প্রতিষ্ঠা করেন। ইব্ব সরকার কর্তৃক অর্ধ-স্বাধীন আমির নিযুক্ত ছিল ১৯৪৪ পর্যন্ত, যতক্ষণ না রাজ্য বিলুপ্ত হয়েছিল। ইয়েমেনের ইব্ব এলাকার অনেক জনগণ ইতিহাসের সেরা খরার সম্মুখীন হয়েছিলেন, কাজ খুজতে ও চাষাবাদ করতে। ১৯৫০ এর মাঝের দিকের একটি প্রতিবেদনের শুরুতেই শহরের গুটিবসন্তের কথা উল্লেখ আছে।
জার্মান অনুসন্ধানকারী হারমান্ন ব্রুচারড ১৯০১ সালে শহরটির ছবি তুলেছিলেন, যা বর্তমানে বার্লিন জাতিতত্ত্বিক যাদুঘরে সংগৃহীত রয়েছে।
ইব্ব ভৌগোলিক ভাবে অবস্থান করছে সমুদ্র পৃষ্ঠ হতে উচুতে সামাহি পাহাড়ে। আর সমুদ্র পৃষ্ঠ হতে এত উচুতে আবস্থানের জন্যে, ইব্ব হয়েছে উচ্চ গ্রীষ্ম মন্ডলীয় ভূমি। আর(কপেন জলবায়ু শ্রেণীভেদে: "কজশ্রে"),  এই জন্যে ইয়েমেনের সবচেয়ে জলসিক্ত অঞ্চলে পড়েছে। সাধারণ ভাবে প্রাপ্ত ৮০০-১২০০ মাসের বার্ষিক গড় তাতমাত্রা
এই নগরীটি পরিচিত পাথরের উচ্চ ভবনটির জন্যে, সাথে সাথে তার সাদের জ্যমিতিক সৌন্দর্য ও তার গোলাকার ধূলিহীন কাচের জানালাগুলোর জন্যে মনে হয় "কামিরিয়া"। এখানকার প্রধান মসজিদ ও অন্যান্য মসজিদগুলো  নির্মাণ করা হয়েছিল উসমানি শাসন কালে, এবং দুর্গগুলোও পর্যটকদের নিকট দারুণ সৌন্দর্যের প্রতীক। এখানকার প্রচীন একটি পানির নালার চিহ্ন আজও আছে। ইব্ব বিশ্ববিদ্যালয় প্রতিষ্ঠা হয়েছিল ১৯৯৬ সালে। এছাড়া ইব্বে শোভা পাচ্ছে শিল্প কেন্দ্র ও যাদুঘর, যেমন সাবা পর্যটন হোটেল এবং আল-রিয়াদ হোটেল। আর ইব্বের প্রধান ফুটবল দল হল আল সাবা ইব্ব।
আঁকন

আঁকন(বৈজ্ঞানিক নাম: "Cethosia biblis (Drury)") যার ডানা দুটি খাঁজকাটা এবং কমলাটে লাল বর্ণের। ডানায় সার বাঁধা V আকৃতির পটি দেখা যায়। এরা নিমফ্যালিডি পরিবার এবং হেলিকোনায়িনি উপগোত্রের সদস্য।
আঁকন এর প্রসারিত অবস্থায় ডানার আকার ৬৫-৯০মিলিমিটার দৈর্ঘ্যের হয়।
ভারতে প্রাপ্ত আঁকন এর উপপ্রজাতিসমূহ হল-
ভারতে সিকিম থেকে অরুণাচল প্রদেশ পর্যন্ত এদের দেখা যায়। এছাড়া নেপাল, ভুটান, বাংলাদেশ এবং মায়ানমারেও আঁকনদের বিস্তার রয়েছে। সাধারণত নিচু পাহাড়ি অঞ্চলে এদের দেখা যায়। তবে ৭০০০ফুট উচ্চতায় সাধারণত ফেব্রুয়ারি থেকে ডিসেম্বর পর্যন্ত অর্থাৎ সারা বছরই এদের দেখা মেলে।
আঁকন একটি মাঝারি আকারের প্রজাপতি, যার ডানা খোলা অবস্থায় প্রায় ৮-৯ সেন্টিমিটার পর্যন্ত পৌঁছায়। এই প্রজাতির মধ্যে যৌন দ্বিরূপতা বিদ্যমান অর্থাৎ পুরুষ এবং স্ত্রী প্রজাপতি দেখতে আলাদা। পুরুষদের ক্ষেত্রে ডানার উপরের দিক উজ্জ্বল কমলা লাল, সাদা দাগ সহ কালো রেখা দ্বারা ফ্রেমযুক্ত। ডানার নীচের দিকগুলি উজ্জ্বল লাল থেকে ফ্যাকাশে বাদামী, কালো এবং সাদা দ্বারা আবদ্ধ। স্ত্রীদের ডানার পৃষ্ঠীয় দিক ধূসর-বাদামী বর্ণের এবং কালো দাগ এবং সাদা ব্যান্ড এবং কালো ফ্রেমযুক্ত।
এই প্রজাতির শুঁয়োপোকার দেহে বেশ কয়েকটি লালচে, কালো এবং সাদা ডোরা বিদ্যামন। এর মাথা কালো রঙের এবং লম্বা কালো স্পাইক রয়েছে যাতে বিষ থাকে। শুঁয়োপোকা অবস্থায় তারা প্রধানত বিষাক্ত গাছপালা খায়, প্রধানত জংলি ঝুমকো প্রজাতির।
আঁকনরা রৌদ্র পছন্দ করে। প্রায়শই এদের মাটির কাছাকাছি গাছের পাতায় ডানা মেলে বসে থাকে। ফুলের প্রতি এদের আসক্তি আছে। এছাড়া মাটিতে পড়ে থাকা পচা ফলের রস পান করতে দেখা যায়।
এরা একসাথে অনেকগুলি করে ডিম পাড়ে।
শূককীট সরু এবং লম্বা হয়। সারা দেহে কাঁটা দেখা যায়। প্রতিটি দেহখন্ড কালো রেখা দিয়ে আলাদা করা থাকে। পরপর দুটি কালো দেহখন্ডের মাঝে সাদা-গোলাপি রঙের পটি দেখা যায়। বেশির ভাগ কাঁটা এই সাদা-গোলাপি পটি থেকে বেরোয় এবং পিঠের পাঁশ ঘেঁষে যে কাঁটা গুলি রয়েছে তারা দৈর্ঘ্যে বড়। এদের শ্বাস ছিদ্রগুলো কালো বর্ণের এবং এগুলোকে ঘিরে সাদা বৃত্ত দেখা যায়। মাথা কালো বর্ণের এবং মাথার সামনেও দুটি শিং দেখা যায়।
এই শূককীট Passiflora গোত্রের কিছু উদ্ভিদ যেমন-"Passiflora cochinchinensis", "Passiflora moluccana",(ঝুমকোলতা)"Passiflora foetida" গাছের পাতার রসালো অংশ আহার করে।
মূককীট গাঢ় সোনালি-বাদামী বর্ণের এবং তার উপর জলপাই-খয়েরি রঙ এর ছোপ দেখা যায়। এর শরীরে একাধিক কাঁটা দেখা যায়।
আব্দুল হামিদ মাশুখিল

আব্দুল হামিদ মাশুখিল ( ) আব্দুল হামিদ বাবা নামেও পরিচিত ) একজন পশতু কবি এবং সুফি ব্যক্তিত্ব। তাকে পারসিয়া সাহিত্যের অন্যতম কবি সাদির সাথে তুলনা করেছেন। তিনি পশতু ভাষায় সাহিত্য রচনা করেছিলেন। তিনি আনুমানিক ১৭৩২ সালের দিকে মারা যান।
আব্দুল হামিদ মাশুখিল সপ্তদশ শতাব্দীর মাঝামাঝি সময় পাকিস্তানের পেশোয়ারের বাদাবেরের নিকটে অবস্থিত মাশুখিল গ্রামের একটি পশতু পরিবারে জন্মগ্রহণ করেন। তিনি পেশোয়ারে গমন করেন, যেখানে তিনি শিক্ষা গ্রহণ করেন এবং ধর্মপ্রচারকে পরিণত হন। এই পর্যায়ে, হামিদ একজন উচ্চ মর্যাদাপূর্ণ পন্ডিতে পরিণত হন এবং পাকিস্তানের বিভিন্ন জেলা হতে প্রচুর শিক্ষার্থী তার কাছ থেকে দীক্ষা গ্রহণের জন্য তার সান্নিধ্যে আসেন।
আব্দুল হামিদ প্রধানত পশতু ভাষায় সািহ্য রচনা করেছিলেন। তার কবিতায় সকলের জন্য নৈতিক শিক্ষা এবং পার্থিব বিষয়কে উপেক্ষা করার শিক্ষা নিহিত ছিল। মুসলিম সাহিত্যের অধিকাংশ সাহিত্যের ন্যার তার কবিতা নৈতিক শিক্ষার মূল ভিত্তি ছিল সুফিবাদের শিক্ষা।
হামিদের মৃত্যুর প্রকৃত তারিখ জানা যায়নি, কিন্তু তার ননিজ গ্রামের লোকজন মনে করে থাকেন যে তিনি মোটামুটি ১৭৩২ সালের দিকে মারা যান। জীবনের অধিকাংশ সময় তিনি যে ঘরটিতে অতিবাহিত করেছিলেন সে ঘরেই তিনি মৃত্যু বরণ করেন।
আব্দুল হামিদের কাব্য পারসিয়াতেও সমানভাবে জনপ্রিয়, যেখানে তাকে " হামিদ দি হেয়ার-স্পিলিটার" নাম খেতাব প্রদান করা হয়েছে।
উনিশ শতকে ব্রিটিশ অফিসার ও ভাষাবিদ হেনরি জর্জ রাভের্টি আব্দুল হামিদকে আফগানিস্তানের ব্যাঙ্গরসী কবি বলে আখ্যায়িত করেছেন এবং তাকে পারসিয়া সাহিত্যের অন্যতম কবি সাদির ( খ্রি. ১২১০) সাথে তুলনা করেছেন।
আব্দুল হামিদের গুরুত্বপূর্ণ লেখাগুলো হল: প্রেমের আকর্ষণ, রাজা ও ভিখারী, মুক্তা ও কোরাল। এই গ্রন্থগুলোর সব কয়টি ইংরেজি ভাষায় অনুবাদ করা হয়েছে।
তামাশা দা গুলশান সা কুম বে তা, কা শাহান ওয়া তাখত ওওয়া তা লারি শাউক, ওয়া নিউ মা পা দোস্তায় দা দুনিয়া খালাক, হাসে তালিলু ইয়াম ফিকর দা জানান দাব, পা দোস্তায় কি সারা উইনাম মির সামান খালাক, পা আশনা বান্দি কি শি তালিলি আশনা, কি শাহারাহ শাসতা পা মাখ বান্দে দাজমা ইশক পেখ, নান সা আাট আসাল মা দন দি দে ইখলাস
দ্য ব্রুনাই টাইমস

দ্য ব্রুনাই টাইমস ব্রুনাইয়ের একটি ইংরেজি ভাষার দৈনিক পত্রিকা যার প্রকাশনা বর্তমানে বন্ধ রয়েছে। এটি কমপ্যাক্ট ব্রডশীট আকারে প্রকাশি হ্ত। ২০০৬ থেকে ২০১৬ সাল পর্যন্ত পত্রিকাটি ব্রুনাইয়ের দারুস সালাম থেকে প্রকাশিত হয়। ব্রুনাই টাইমস পিএলসি এই পত্রিকাটির মালিকানা প্রতিষ্ঠান।
গ্যাডং, ব্রুনাই দারুসসালামের একটি মলে ১লা জুলাই, ২০০৬ সালে পত্রিকাটির উন্মোচন হয়। এদের মূলনীতি ছিল "সজীব চিন্তা, নতুন ধারা, বৈশ্বিক দর্শন"। ১৬ জুলাই, ২০০৬ সাল পর্যন্ত পত্রিকাটির সম্মানসূচক কপিই পাওয়া যায়। জুনজুনগানের নতুন প্রকাশনা প্রতিষ্ঠানে ২৮ মার্চ, ২০০৭ সাল থেকে পত্রিকাটি তাদের মূল ব্রডশীট ধরনে পত্রিকা প্রকাশ করতে থাকে।
২০০৭ সালের এপ্রিলে "দ্য ব্রুনাই টাইমস" ব্রুনাইয়ের বেরাকাসের আন্তর্জাতিক সম্মেলন কেন্দ্রে অনুষ্ঠিত জাতিসংঘের প্রথম বৈশ্বিক সড়ক নিরাপত্তা সপ্তাহ সেমিনারে যোগাযোগ মন্ত্রণালয়ের সাথে ঘনিষ্ঠভাবে কাজ করে। মে মাসে "দ্য ব্রুনাই টাইমস" ৩১শে মে থেকে ২রা জুন পর্যন্ত প্রতিরক্ষা মন্ত্রণালয় কর্তৃক আয়োজিত ব্রিডেক্সের অফিসিয়াল মিডিয়া হিসেবে মনোনিত হয়।
জুলাই মাসে "দ্য ব্রুনাই টাইমস" দুটি বড় লক্ষ্যপূরণ করে। প্রথমটি ছিল পত্রিকাটি তাদের শিরোনামে নতুন কর্পোরেট নকশা আরোপ করে এবং একইসাথে বাজার ও পরিবর্তন মাথায় রেখে কিছু পরিবর্তন করে। পরেরটি হল এডুকেশন প্রোগ্রামে (বিটি-এনআইই) "দ্য ব্রুনাই টাইমস" পত্রিকার উন্মোচন। তখন থেকে প্রতিদিন ব্রুনাই দারুসসালাম জুড়ে মোট ৩১টি মাধ্যমিক বিদ্যালয়ে পত্রিকাটির ৪০০ কপি পৌছে দেওয়া হয়। এই সংখ্যাটি আরো বেড়ে যায় কারণ সরকারি-বেসরকারি উভয় ক্ষেত্রই বিটিএনআইই প্রোগ্রামের সাথে যুক্ত ছিল।
১লা জুলাই, ২০১০ সালে "দ্য ব্রুনাই টাইমস" পত্রিকাটির ৪র্থ প্রতিষ্ঠাবার্ষিকী উপলক্ষে কমপ্যাক্ট আকারে ফেরত আসে। তখন থেকে পত্রিকাটিতে মোট ৪৮টি পৃষ্ঠা ছিল। দ্য ব্রুনাই টাইমস এশিয়া নিউজ নেটওয়ার্কের সদস্য।
৬ই নভেম্বর, ২০১৬ সালে পত্রিকাটি তাদের প্রধান পাতায় জানিয়ে দেয় যে ৮ই নভেম্বর থেকে পত্রিকাটি তাদের প্রকাশনা বন্ধ করে দেবে। এর কারণ হিসেবে "ব্যবসায় স্থিরতা, বিশেষত বিকল্প মাধ্যমে থেকে আসা গ্রহণযোগ্য চ্যালেঞ্জসম্পর্কিত" কারণ দেখানো হয়। হঠাৎ করে এমন বন্ধ হয়ে যাওয়াটা বেশ সন্দেহজনক ছিল কারণ এর সামাজিক যোগাযোগ মাধ্যমগুলোতে পত্রিকাটি আগে থেকে এ সম্পর্কে কোনো আভাস দেয়নি। অন্যান্য তদন্তসূত্র ধারণা করে যে ব্রুনাই থেকে মক্কায় যাওয়া হাজীদের ভিসাবিষয়ক অর্থবৃদ্ধিসম্পর্কিত এক রিপোর্টের পরিপ্রেক্ষিতে সৌদি আরব ব্রুনাইয়ের সুলতা্নের কাছে যে আপত্তি জানায়, তারই ফলে এমন ঘটনা ঘটেছে।
দেশ-বিদেশের ঘটনাবলীর উপরে "দ্য ব্রুনাই টাইমস" সংবাদ বিশ্লেষণ, ফীচার, ধারাবিবরণী ইত্যাদিবিষয়ক নিবন্ধ প্রকাশ করে থাকে। ব্যবসা এবং ফিন্যান্স প্রভৃতি বিষয়ও এখানে গুরুত্ব পায়।
সাপ্তাহিক দিনগুলোতে সংবাদপত্রটিতে দুই অংশে মোট ২৪ পৃষ্ঠা প্রকাশ করে থাকে। জুলাই, ২০১০ সাল পর্যন্ত প্রতি অংশে ১২ পৃষ্ঠা থাকত।